M. P. 27. januara 2020. 09:59\nFoto: m01229 - CC BY 2.0\nHelikopter u kom se nalazilo devet osoba, uključujući Kobija Brajanta i njegovu ćerku, leteo je uprkos gustoj magli uoči pada u kalifornijskom mestu Kalabasas. FBI se uključio u istragu.\nFBI istražuje mesto nesreće na kome se srušio helikopter sa NBA igračem Kobijem Brajantom, njegovom ćerkom i još sedam osoba, rekao je jedan zvaničnik.\nOn je dodao da se tim FBI za prikupljanje dokaza nalazi na licu mesta i da pomaže lokalnim vlastima u istrazi. Inače, zvaničnu istragu vodi Odbor za bezbednost nacionalnog saobraćaja, koji ispituje uzrok nesreće.\nKako se navodi, vremenski uslovi u trenutku leta nisu ispunjavali minimalne standarde za letenja zbog magle, rekao je portparol te službe Džoš Rubinštajn.\nOn je dodao da se, kada su uslovi takvi, helikopterima ne dozvoljava da lete.\n„Nismo leteli u nedelju ujutru zbog vremena“, rekao je Rubinštajn.\nOvo je test koji polažu FBI agenti: Ima 2 pitanja i kladimo se da ga…\nFBI će prisutan na teniskom turniru u Indijan Velsu, ovo je razlog\nFBI uhapsio Srbina sa liste najtraženijih terorista\nSeks afere gurnute pod tepih: Skandal trese FBI\nMediji su preneli da su u nedelju zbog loših vremenskih prilika bile prizemljene čak i letelice policije Los Anđelesa, zadužene za nadzor grada iz vazduha. Podaci iz kontrole leta sa aerodroma Burbank pokazuju da je pilot helikoptera kontaktirao sa dispečerima nešto pre deset sati po lokalnom vremenu, piše B92. Dodaje se i da se helikopter u 9.40 okrenuo ka jugu, prema brdovitom predelu i da je pao pet minuta kasnije. O padu letelice je policiju obavestila grupa biciklista koja je primetila dim.\nPodaci sa servisa za praćenje letova ukazuju da je helikopter naišao na probleme tokom leta iznad Zoološkog vrta u Los Anđelesu i da je potom kružio na niskoj visini, dok su se vremenske prilike pogoršavale.\nSerija eksplozija u Lavovu\n06:18: Jedna saobracajna nesreca, javljali se hronicni bolesnici


British Council: Nove tehnologije u obrazovanju 2016. - iRevolucija\nBritish Council: Nove tehnologije u obrazovanju 2016.\nBritish Council organizuje treći po redu događaj posvećen upotrebi informaciono-komunikacionih tehnologija (IKT). Konferencija i sajam “Nove tehnologije u obrazovanju 2016” održaće se u prostorijama hotela Holiday Inn. U Beogradu 26. i 27. februara 2016.\nŽelja British Council je da pruži podršku predškolskim ustanovama, školama, univerzitetima i drugim organizacijama koje se bave obrazovanjem da postanu inovativnije, da osavremene proces učenja i na što bolji način iskoriste mogućnosti koje nove tehnologije pružaju. S druge strane, British Council želi da podrži male preduzetnike i velike kompanije da predstave svoje tehnološke proizvode i usluge koje mogu da promene obrazovanje budućih generacija. Svima njima biće pružena prilika da čuju svetske stručnjake i nađu inspiraciju tako što će ekperimentisati sa novom tehnologijom i sresti interesantne sagovornike/partnere iz regiona, ali i celog sveta.\nO ovim temama govoriće se na velikoj regionalnoj konferenciji u Beogradu, a pratiće je i sajamski program u okviru koga će svoja rešenja predstaviti kompanije, izdavačke kuće i obrazovne institucije iz Srbije i regiona i iz Velike Britanije. Kao novina u odnosu na prošlu godinu, biće reči i o primeni IKT u predškolskom obrazovanju, upotrebom IKT kroz celoživotno učenje i primerima dobre prakse koje stižu od predstavnika ovih oblasti.\nOvaj događaj British Council organizuje u saradnji sa Britanskom ambasadom u Beogradu, Timom za socijalno uključivanje i smanjenje siromaštva. Takođe, Vlade Republike Srbije, Ministarstvom prosvete, nauke i tehnološkog razvoja, Ministarstvom trgovine, turizma i telekomunikacija, Privrednom komorom Srbije i drugim.\nAko imate pitanja o bilo kom delu programa na „Novim tehnologijama u obrazovanju“, možete kontaktirati Aleksandra Borisavljevića.\nPrethodni članak64,4% domaćinstava u Srbiji poseduje računar\nSledeći članakYoutube bez oglasa od sledećeg meseca


Predsjednica Republike Srpske Željka Cvijanović i načelnik opštine Sokolac Milovan Bjelica uručili su danas dosadašnjim korisnicima alternativnog smještaja ključeve 17 stanova u novoizgrađenom objektu na Sokocu. Predsjednica Cvijanović je rekla da je u izgradnju...\nPredsjednica Republike Srpske Željka Cvijanović razgovarala je danas sa rukovodstvom opštine Rogatica. Predsjednica Republike Srpske izjavila je da je na sastanku sa načelnikom opštine Miloradom Jagodićem dogovoreno da opština kandiduje projekat rekonstrukcije Osnovne...\nProtokol predsjednice Republike Srpske Željke Cvijanović za utorak, 26.02.2019. godine: • 11.15 časova predsjednica Republike Srpske Željka Cvijanović razgovaraće sa rukovodstvom opštine Rogatica. Nakon sastanka, koji će biti održan u zgradi opštine Rogatica,...\nPredsjednica Republike Srpske razgovarala sa novoimenovanim ambasadorom Кatara u BiH\nPredsjednica Republike Srpske Željka Cvijanović razgovarala je danas u Banjaluci sa novoimenovanim ambasadorom Кatara u BiH Sultanom el Кaterom. Tokom nastupne posjete katarskog ambasadora, razgovarano je o unapređenju ekonomske saradnje i mogućnostima ulaganja u...


Merkel je, odgovarajući na pitanja novinara, rekla i da će propisi Schengenske zone uskoro početi da se primjenjuju na Bugarsku (EPA)\nNjemačka kancelarka Angela Merkel izjavila je u Sofiji da Bugarska, s obzirom na geografski položaj, može da postigne mnogo kad je riječ o dobrosusjedskim odnosima i da pomogne evropske integracije zemalja Zapadnog Balkana.\n“Dobrobit mirne Evrope iziskuje učešće te regije”, rekla je Merkel.\nKancelarka je, tokom radne posjete Bugarskoj na poziv premijera Bojka Borisova, ocijenila da je Bugarska veoma dobro pripremljena za predsjedavanje EU-om i poručila da se u potpunosti slaže sa ciljevima bugarskog predsjedavanja, prenosi BTA.\n“Dobrobit mirne Evrope iziskuje, također, učešće zemalja Zapadnog Balkana i njihovu evropsku perspektivu. Proces povezivanja se mora poboljšati uz pomoć željezničke infrastrukture, na čemu će Njemačka i Bugarska raditi blisko sarađujući”, istakla je Merkel.\nOna je, također, zahvalila Bugarskoj na načinu na koji štiti vanjsku granicu EU-a, opisavši to kao težak zadatak.\nRekla je i da podržava inicijativu Borisova da, zajedno s predsjednicima Evropskog vijeća, Evropskog parlamenta i Evropske komisije, organizira sastanak sa turskim predstavnicima, tokom kojeg će o svim neriješenim pitanjima moći otvoreno da se razgovara.\nMerkel je, odgovarajući na pitanja novinara, rekla i da će propisi Schengenske zone uskoro početi da se primjenjuju na Bugarsku i to pitanje će, kako je najavila, ubrzo biti ponovo uvršteno u agendu.


Velika plaža u Ulcinju, fotoarhiv\nEfekte pada crnogorske ekonomije građani će najbolnije osjetiti kroz manju ličnu potrošnju, niže zarade, manje prihode i kroz veću nazaposlenost, ocjenjuje za Radio Slobodna Evropa (RSE) ekonomski analitičar Zarija Pejović.\nOn kaže da novi finansijski planovi crnogorske Vlade govore da postoji ozbiljan pad prihoda u javnim finansijama, koje su izazvane padom na turističkom tržištu.\nIz Vlade je u četvrtak (4. juna) saopšteno da će Crna Gora morati da se zaduži oko 500 miliona eura, umjesto planiranih 100, zbog ekonomskih posljedica korona virusa na domaću ekonomiju. Vlada očekuje pad BDP-a od 6.8 odsto, rast javnog duga do iznosa od 3,79 milijardi eura ili 82,5 odsto BDP-a.\nNedostajuća sredstava u budžetu iznose 877,5 miliona eura, kazao je ministar finansija Darko Radunović nakon što je Vlada na prijedlog Ministarstva finansija utvrdila Nacrt zakona o izmjenama i dopunama Zakona o budžetu za 2020.\n"Planirani nivo deficita budžeta za 2020. godinu iznosi 335,89 miliona i u odnosu na prvobitno planirani veći je za 285,93 miliona eura", rekao je Radunović ukazujući na značaj predstojeće turističke sezona.\nPad na godišnjem nivou od četrdeset odsto\n"Poseban akcenat je na turizmu, koji čini više od 22, odsto BDP-a u 2019. godini, i koji će pokazati najveću ranjivost u trenutnim ekonomskim uslovima. Procjenjuje se ostvarenje od oko 650 miliona prihoda od turizma u 2020, što je oko 450 miliona manje u poređenju sa prihodima ostvarenim prethodne godine, te govorimo o realnom padu od 40 odsto na godišnjem nivou", precizirao je Radunović.\nPejović smatra da bi procijenjeni pad prihoda od turizma mogao biti veći.\n"Iz razgovora sa nekim hotelijerima na početku krize dobio sam njihove procjene od 60 odsto pada ove godine u odnosu na prošlu. Ostaje nam da se nadamo da ćemo jul i avgust uspjeti da bolje turistički valorizujemo i da će se možda sezona produžiti prema septembru i oktobru. Ukoliko i pola ostvarimo u odnosu na prošlu godinu biće dobro", smatra Pejović.\nMnogo ovisi i o spoljnim faktorima\nEkonomski analitičar Vasilije Kostić smatra i da je 40 odsto ozbiljan pad.\n"Turizam otvaranjem granica počinje da se aktivira. U svakom slučaju život ima jednu dimenziju koju ne možete da stavite u modele tako da je pitanje šta će se desiti, pa nas tako može iznenaditi i taj pad turizma da bude manji od 40 odsto".\nOn podsjeća da je ekonomski "šok", prouzrokovan virusom korona, ozbiljan udar na svjetsku ekonomiju a pogotovo na zemlje koje imaju malu ekonomiju, poput Crne Gore. Kostić objašnjava da je najveći problem sa ovom krizom što se ništa ne zna i što ne možete ni na šta da se oslonite.\n"Mjere koje preduzima crnogorska Vlada nijesu samo do nje, već zavise i od odluka i mjera koje sprovode vlasti okolnih zemalja, kako u regionu, tako i onih u Evropi i svijetu", pojašnjava Kostić i dodaje da je neminovan pad životnog standarda.\n"U svakom smislu. Biće manje trošenja, i to ne samo ličnog već i opšteg", dodaje Kostić.\nTek prvi rebalans?\nGovoreći o rebalansu budžeta poslanik Aleksandar Damjanović iskazuje rezervu prema Vladinim ekonomskim projekcijama mogućeg pada BDP ali i za prognoze o padu turističke potrošnje.\nŠta očekuje crnogorsku ekonomiju i finansije u 2020. godini?\nOn smatra da će turistički promet najpouzdanije pokazati dubinu ekonomske krize.\n"To naravno zavisi i od mogućeg drugog talasa pandemije, zavisi i od odnosa u drugim državama koje su prije svega naš glavni turistički partner. I ono što znam jeste da se moramo osloniti na region. I to znači ako se oslanjamo na region da moramo da imamo perfektno dobre veze prije svega sa državama koje nas okružuju, iz kojih bi mogla doći ta turistička potrošnja. Tu prije svega mislim na Srbiju i Bosnu i Hercegovinu. I očekujem da Vlada bude svjesna toga i da napravi najbolje moguće aranžmane, a ne da se dižu tenzije jer Crna Gora nema kome da se okrene u tekućoj turističkoj sezoni", objasnio je Damjanović.\nKako bi obezbijedila nedostajuća sredstva u tekućem budžetu Vlada Crne Gore već pregovora sa partnerskim i finansijskim institucijama.\n"Očekujemo da ćemo obezbijediti cirka 500 miliona eura koji će se koristiti za pokrivanje nedostajućih sredstava u tekućoj godini i jednim dijelom akumuliranja fiskalne rezerve za potrebe finansiranja obaveza u 2021. godini", objasnio je ministar Radunović.\nPoslanik Aleksandar Damjanović smatra da se iz onoga što je Vlada saopštila može nagovijestiti, da je ovo prvi rebalans budžeta.\n"A da ćemo svakako nakon turističkog bilansa na jesen morati da razgovaramo o eventualno novom rebalansu jer ćemo tada imati mnogo pouzdanije pokazatelje u kom pravcu ide i kolika je dubina pada crnogorske ekonomije", zaključio je Damjanović.\nJavne finansije i mogućnost amortizovanja udara\nO tome kuda ide crnogorska ekonomija, Aleksandar Damjanović kaže kako je ono što će na kraju biti "svakako jeste pad BDP a rast učešća javnog duga u bruto domaćem proizvodu".\n"On je i do sada bio dosta velik, najveći u regionu. To će biti veliki problem za Crnu Goru za naredne godine u smislu i kreditnog rejtinga i svega onoga što treba obezbjeđivati kako bi se privreda pogurala naprijed. Čuli smo i neke optimističke prognoze za narednu godinu, vidjećemo", navodi Damjanović.\nDa Crna Gora neće biti usamljena kad su u pitanju problemi sa javnim finansijama navodi i Zarija Pejović, podsjećajući da Crna Gora već ima visok javni dug zbog čega će biti neophodna podrška Svjetske banke (SB), Međunarodnog monetarnog fonda (MMF) i Evropske unije (EU).\n"Veliki broj zemalja u razvoju će imati problema u javnim finansijama zbog čega će biti potrebno da međunarodni kreditori imaju razumijevanja prema njima. Zbog dosadašnjeg javnog duga međunarodni kreditori možda ne odobre Crnoj Gori novac, ili odobre ali pod većim kamatnim stopama. Nadajmo se da će EU naći neki paket podrške za zemlje regiona", kaže Pejović.\nIako je svjetan da su trenutni podaci zabrinjavajući, ekonomski analitičar Vasilije Kostić očekuje da će Crna Gora uspjeti da "amortizuje" ovaj udarac.\n"Crnogorska ekonomija je tokom prethodne tri godine bila uspostavila vrlo dobre trendove i uspjela da konsoliduje javne finansije, postavljajući ih na zdravije i održivije osnove ali desilo se to što se desilo. Rebalans uvijek pokazuje jednu novu realnost pa i ovaj govori o dubini ekonomske krize koja nas je zadesila", navodi Kostić za RSE.\nMMF u ovoj godini objavio je da bi crnogorska ekonomija mogla da oslabi devet odsto. Evropska banke za obnovu i razvoj saopštila je da će crnogorski BDP da padne osam odsto u ovoj godini, zbog predviđenog uticaja pandemije COVID-19 na turistički sezonu. Dok je Svjetska banka prognozirala da će crnogorska ekonomija pasti minus 5,6 odsto, a ako izgubi polovinu prihoda od turizma pad će biti minus devet odsto.


Srbija je otvorena za investicije\nZa svaki izgrađeni objekat koji predstavlja investiciju, najvažnije je da bude uspešno završen. Takav pozitivan primer ima dodatnu vrednost kada je u pitanju inostrani investitor, pri čemu je ključna i pozitivna umešanost lokalne zajednice.\nPo mišljenju gdina McFarlane-a, otpravnika poslova ambasade Velike Britanije, završetak Capitol retail parka u Šapcu je očigledan primer kako je moguće pozitivno realizovati investicioni poduhvat u Srbiji. Otvaranje ovog objekta je dobra vest i za lokalnu zajednicu u Šapcu kao što je pozitivan signal i za druge investitore koji planiraju svoje poduhvate u Srbiji.\nKako je dodao gdin McFarlane, Srbija je definitivno i potpun otvorena za inostrane investitore. Ovaj projekat je pozitivan signal posebno za investitore iz Britanije i on očekuje u bliskoj budućnost veći broj investitora iz Velike Britanije.


Vladimir Micov - Blic Sport\nPlejmejker Armanija iz Milana, Serhio Rodrigez, vozio je 1.500 kilometara kako bi došao kući iz Italije u Španiju.\nNekadašnji kapiten reprezentacije Srbije govorio je do sada nepoznatim detaljima sa priprema za Mundobasket 2014 i sukoba Vladimira Micova i Aleksandra Đorđevića.\nSrpski košarkaš Vladimir Micov na još dve godine produžio je ugovor sa milanskom Olimpijom, potvrdio je njegov menadžer Miodrag Ražnatović.\nEVROLIGA Nestvaran preokret Armanija protiv Himkija, Nedović i Micov grabe ka plej-ofu!\nKošarkaši Armanija napravili su veliki korak ka plasmanu u plej-of Evrolige, jer su u 24. kolu Evrolige posle velikog preokreta savladali Himki u gostima sa 90:88.\nEVROLIGA Rodrigez rešio baltički derbi posle produžetka, PAO srušio Barsu u Atini, Micov odličan u pobedi nad Baskonijom\nKošarkaši CSKA i Žalgirisa priredili su najzanimljiviju predstavu drugog dana osmog kola Evrolige, pošto su "armejci" u baltičkom derbiju slavili sa 99:97 (16:18, 21:20, 22:22, 27:26, 13:11) posle produžetka.\nVladimir Micov je kapiten Armanija iz Milana, koji je sjajno započeo novu sezonu, predvode italijansku ligu sa maksimalnih sedam pobeda. U Evroligi se nalaze na odličnoj petoj poziciji sa pet pobeda iz sedam kola, a duel će Italijanima u sredu od 20.45 biti Baskonija.


Dodik: Nikada nećemo odustati od svog identiteta i države – dijalogin.tv\n-Ovo je poseban dan našeg jedinstva i odnosa prema RS, koja ima namjeru da živi i slavi svoj dan te dijeli slobodu sa svima drugima – rekao je danas entitetski predsjednik Milorad Dodik.\nObraćajući se učesnicima defilea na Trgu Krajine u Banjoj Luci, u povodu neustavnog “Dana RS-a“, Dodik je naveo da je RS “stvorena kao odgovor na zlo srpskog naroda, da se na ovim prostorima napravi država“.\nSrbi su, kaže, uvijek znali da kada nemaju države, nemaju slobode.\nNaveo je i da sloboda koju su Srbi htjeli i izgradili ne ukida slobodu za druge, već su ti drugi i drugačiji pozvani da žive sa Srbima u slobodi, dijeleći zajedničke vrijednosti.\n-Ali, nikada nećemo odustati od onoga što je naš identitet, naša država, naša RS – rekao je on čestitajući “Dan RS”, dan koji su, kako je dodao, Srbi tako dugo u istoriji čekali i koji obilježavaju danas, kao i svih prethodnih i budućih godina.\nPrethodno je izvedena himna RS-a “Moja Republika“, ali i “Bože pravde“, a Dodik se učesnicima defilea obratio s pozdrav “Pomoz Bog junaci“.\nU Banjoj Luci, gdje su danas obilježava “Dan RS-a“, koji je Ustavni sud BiH ocijenio neustavnim, održan je defileu oko 200 pripadnika policije RS-a, “specijale“, te saobraćajne policije.\nOsim policajaca u defileu su su bili vatrogasci, poštari, sportisti, članovi kulturno-umjetničkih društava, mažoretkinje te studenati koji su nosili veliku zastavu RS-a.\nPromarširali su glavnom ulicama ka Trgu Krajine na kojem su defile pratili srpski predstvanici vlasti RS-a, predvođeni predsjednikom Miloradom Dodikom.


Pari Sen Žermen rezervisao Ajfelov toranj: Posljednji put kada su to uradili, stigao je Nejmar\nPari Sen Žermen rezervisao je simbol Pariza Ajfelov toranj za 10. avgust. Posljednji put kada je klub sa “Parka Prinčeva” uradio to, dres njihovog kluba zadužio je Nejmar.\nNaravno, ova informacija je odmah dospjela u javnost sa iniciranjem upravo mogućeg dolaska Argentinca Lionela Mesija. On je juče zvanično napustio Barselonu i u narednom periodu će izabrati novi klub.\nKao jedan od glavnih favorita pominje se upravo francuski Pari Sen Žermen, kao i opcija prelaska u Ameriku i MLS ligu.\nPrethodni članakSerhio Buskec se emotivnom porukom oprostio od Lionela Mesija\nNaredni članakVitez sa novim trenerom napada Prvu ligu FBiH


Vučić se oglasio povodom privođenja sveštenika SPC u Crnoj Gori - 15.06.2020, Sputnik Srbija\nPredsednik Aleksandar Vučić ponovio je, komentarišući privođenje sveštenika SPC u Crnoj Gori, da se nada da će razum preovladati, te dodao da je Srbija spremna... 15.06.2020, Sputnik Srbija\n14:51 15.06.2020 (Osveženo: 15:17 15.06.2020)\nPredsednik Aleksandar Vučić ponovio je, komentarišući privođenje sveštenika SPC u Crnoj Gori, da se nada da će razum preovladati, te dodao da je Srbija spremna da pruži svaku vrstu pravne i druge pomoći.\n„Crna Gora je nezavisna i suverena država i koliko možemo, u skladu sa Ustavom i zakonom, pomoći ćemo iz svakog ugla i na svaki način“, rekao je Vučić novinarima, komentarišući situaciju u Crnoj Gori.\n„Sve što možemo, a da ne ugrozimo mir i stabilnost, učinićemo, od finansijske podrške za sva udruženja i organizacije, da sačuvamo identitet Srba u Crnoj Gori“, rekao je Vučić nakon obilaska radova u Beogradu na vodi.\nRekao je da se nada da će razum preovladati, te dodao da je Srbija spremna da pruži svaku vrstu pravne i druge pomoći.\nJuče su širom Crne Gore održane litije posle tri meseca prekida. Zbog održavanja litije u Danilovgradu priveden je sveštenik Željko Ćalić, ali i sveštenik Mirčeta Šljivančanin iz Podgorice.\nGužva ispred suda u Podgorci, narod čeka odluku za oca Mirčetu /video/


Euro - Srpskainfo\nPROBLEM ZA IGRAČE I NAVIJAČE Na finalnoj utakmici na "Vembliju" i leteći mravi\nJata letećih mrava mogla bi prekriti fudbalski stadion "Vembli" gdje se sutra igra finalna utakmica Evropskog prvenstva između reprezentacija Italije i Engleske nakon što je na radaru primjećeno više miliona buba iznad Londona, piše britanski dnevnik "Gardijan".\nGORECKA SPASIO NJEMAČKU Hrabri Mađari nisu izdržali\nFudbaleri Njemačke i Mađarske odigrali su 2:2 (0:1) u meču posljednjeg kola grupe F na Evropskom prvenstvu.\nFURIOZNA ZAVRŠNICA PORTUGALA Šampion Evrope hodao po žici, a onda deklasirao Mađare\nFudbaleri Portugala, akltuelnog šampiona Evrope pobijedili su Mađarsku rezultatom 3:0 u svom prvom meču na Evropskom prvensvu. Golove su postigli Gereiro, Ronaldo koji se dva puta upisao u strijelce.\nPOČINJE! Euro na Mijatovićevom skeneru: Prvenstvo kao nikad prije, Francuzi favoriti\nPred početak Evropskog prvenstva polako kreće povratak publike na stadione, očekujemo je u izvjesnom broju i na predstojećem takmičenju.\nJOŠ DEVET DANA Znate li ko su najbolji strijelci na Evropskim prvenstvima\nJoš devet dana ostalo je do početka Evropskog prvenstva na kom će se, osim borbe za trofej najbolje selekcije, voditi i velike pojedinačne bitke.\nPOZNAT DOMAĆIN Odbojkašice BiH u Zenici igraju odličujuće mečeve za Euro\nŽenska odbojkaška seniorska reprezentacija Bosne i Hercegovine igrat će utakmice drugog odlučujućeg turnira za plasman na Euro od 12. do 17. maja ove godine u gradskoj areni "Husejin Smajlović" u Zenici.\nODGOVOR KOJI SE ČEKAO IZ FSS Smjene nakon neuspjeha?\nPredsjednik Fudbalskog saveza Srbije Slaviša Kokeza oglasio se poslije poraza u finalu baraža za plasman na EURO.\nReprezentacija Norveške pobijedila je Sloveniju rezultatom 33:30, i tako nakon sedmog trijumfa na prvenstvu sa prve pozicije u grupi dva izborila plasman u polufinale. Sloveniji je ovo bio drugi poraz, međutim, bez obzira na to, Slovenci su se plasirali u završnicu i nastaviće borbu za medalju.


Tip dana: Inter – Barselona: Mogu li “neroazuri” do plasmana u nokaut fazu? – Kladjenje.rs\nHomeTip DanaTip dana: Inter – Barselona: Mogu li “neroazuri” do plasmana u nokaut fazu?\n10 Decembra, 2019 Vlajko Tip Dana 0\nGrupna faza Lige šampiona polako ali sigurno se privodi kraju. Naime, do završetka takmičenja po grupama su ostali još samo mečevi poslednjeg kola koji će nam dati odgovor kojih šesnaest klubova će na proleće igrati u završnici Lige šampiona. Ovoga puta smo za vas pripremili duel koji će biti odigran na stadionu “Đuzepe Meaca” gde će fudbaleri Intera ugostiti Barselonu.\nInter: Konte je razmrdao milanskog giganta!\nFudbaleri Intera pružaju sjajne partije ove sezone, a svakako da je jedan od najzaslužnijih ljudi za to Antonio Konte koji je zaista preporodio ovu ekipu. Naime, posle petnaest odigranih kola italijanske Serije A, Inter se nalazi na prvom mestu i ima dva boda prednosti u odnosu na drugoplasirani Juventus koji je u prošlom kolu doživeo prvi poraz u sezoni na gostovanju kod Lacija. Ruku na srce, ni “neroazuri” nisu uspeli da pobede pošto su u derbi meču na svom terenu samo remizirali protiv Rome, iako su u tom duelu propustili veliki broj stopostotnih šansi, i sigurno je da je golman “vučice” Antonio Mirante najzaslužniji što izabranici Antonija Kontea na svom terenu nisu ostvarili pobedu.\nKada je Liga šampiona u pitanju, Inter nije na najbolji način startovao u ovom takmičenju pošto su u prvom kolu samo remizirali protiv Slavije iz Praga na svom terenu, što bi na kraju mogao da bude i ključni meč, ukoliko Inter ostane bez plasmana u nokaut fazu Lige šampiona. U međuvremenu su i u najkvalitetnijem evropskom klupskom takmičenju “neroazuri” odigrali nekoliko izuzetno kvalitetnih mečeva, ali se mora priznati da nisu imali ni sreće, pošto su u mečevima protiv Barselone i Borusije iz Dortmunda oba puta prvi stizali do vođstva, ali na kraju pognute glave napuštali “Nou Kamp” i “Vestfalen”.\nU prošlom kolu su izabranici Antonija Kontea ipak odigrali jedan od najzrelijih mečeva ove sezone i slavili na teškom gostovanju kod Slavije iz Praga, kada je bilo 1:3. Na taj način je Inter ostao u igri za nokaut fazu, ali za to će im biti potrebna pobeda na svom terenu protiv Barselone, što svakako neće biti nimalo lak zadatak.\nBarselona: Cilj je osvajanje Lige šampiona!\nŠto se tiče Barselone, slobodno možemo govoriti o tome da izabranici Ernesta Valvereda ove sezone nisu toliko dominantni u oba takmičenja, ali ono što je najbitnije je da drže prvu poziciju i u Ligi šampiona, ali i u španskoj La Ligi.\nNaime, posle šesnaest odigranih kola fudbaleri Barselone se nalaze na prvom mestu na tabeli, ali imaju isti broj bodova kao i drugoplasirani Real Madrid, i nema sumnje da će ove dve ekipe voditi glavnu reč kada je u pitanju šampionska titula koju između ostalog izabranici Ernesta Valverdea brane, pošto su prošle sezone bez većih problema došli do iste. U prošlom kolu je Barsa na svom terenu odigrala jedan fantastičan meč u kom su bez većih problema savladali Majorku sa 5:2, a meč će svakako ostati upamćen po jednom neverovatnom golu Luisa Suareza, ali i novom het triku Lea Mesija koji igra u odličnoj formi.\nKada smo već kod Lea Mesija koji je skoro po šesti put dobio Zlatnu loptu, treba napomenuti da on neće igrati na ovom meču, pošto Ernesto Valverde želi da ga odmori za bitne mečeve u La Ligi koji slede.\nŠto se tiče Lige šampiona, Barselona je već obezbedila plasman u nokaut fazu, ali ne samo to, već i prvo mesto koje će značiti i nešto lakšeg rivala u osmini finala. U prošlom kolu je na “Nou Kampu” savladana Borusija iz Dortmunda, a taj meč je završen rezultatom 3:1. Nije tajna da je glavna ambicija Barse za ovu sezonu osvajanje Lige šampiona, gde se nisu okitili trofejom još od 2015. godine kada su u finalu savladali Juventus sa 3:1. Ono što takođe posebno boli sve navijače tog kluba je i činjenica da je najljući rival Real iz Madrida od 2015. godine čak tri puta osvajao najkvalitetnije evropsko klupsko takmičenje, što sigurno fudbaleri Barse samo daje još veću volju i želju kada je u pitanju ova sezona koja bi po svemu onom što su prikazali do sada mogla da bude i te kako uspešna.\nPre svega, ono što je veoma bitno je da na ovom meču za Barselonu neće nastupiti Leo Mesi. Svima je jasno da Barselona nije ista ekipa sa i bez šestostrukog osvajača Zlatne lopte. Inter je pod moranjem kada je ovaj meč u pitanju jer mu samo pobeda sigurno donosi plasman u nokaut fazu Lige šampiona, pošto imaju bolji međusobni skor od Borusija iz Dortmunda. Zbog svega ovog vam toplo preporučujemo da odigrate 1 koji kladionica Meridianbet plaća sa kvotom 1.63. Takođe, ovo bi trebalo da bude i jedan efikasan meč, kao što je uostalom i tradicija kada se sastaju ove dve ekipe. Zbog toga vam predlažemo da probate sa igrom 3+ koju kladionica Meridianbet plaća sa kvotom 1.58. Za kraj, Inter će sasvim sigurno morati da krene ofanzivno od prvog minuta kako bi što pre došao u vođstvo, koje bi morao da sačuva do kraja susreta. Iz tog razloga vam hrabro predlažemo da probate sa prelazom 1-1 koji kladionica Meridianbet plaća sa fantastičnom kvotom 2.51.\nTiket dana (ponedeljak, 09.12.2019)\nTiket dana (utorak, 10.12.2019)


Veće šanse za domaće firme u trci sa ino-kompanijama - Glas Srpske\nMilijana Latinović 30.05.2020 06:19\nBANjALUKA - Prednost za preduzeća iz BiH u javnim nabavkama s ciljem zaštite od konkurencije iz Evropske unije ojačaće domaću privredu, sačuvati radna mjesta i doprinijeti razvoju, posebno tokom oporavka od posljedica pandemije virusa korona.\nIstakli su to predstavnici privrednika koji pozdravljaju potez Savjeta ministara BiH koji je u petak usvojio Odluku o obaveznoj primjeni preferencijalnog tretmana domaćeg na godinu dana, počev od 1. juna.\nPrema odluci, kako je navedeno, prilikom obračuna cijena ponuda, u svrhu njihovog poređenja, ugovorni organ je obavezan umanjiti cijene domaćih ponuda za preferencijalni faktor domaćeg od 30 odsto u postupcima javnih nabavki kod kojih je objavljeno obavještenje o nabavci ili upućen poziv ponuđačima za postupke koji nemaju obavještenje o nabavci u periodu od 1. juna 2020. do 1. juna 2021. godine.\nDirektor Privredne komore RS Pero Ćorić kaže za “Glas Srpske” da je za pohvalu svaka odluka koja ide u pravcu zaštite domaće proizvodnje i davanja prednosti domaćim u odnosu na ino-kompanije.\n- I ranije smo tražili da sva javna preduzeća prave godišnji plan nabavki na osnovu kojeg bi se naša prerađivačka industrija pripremala da bi uspješno mogla odgovoriti tim zahtjevima te da im se u tom smislu omoguće povoljniji uslovi u odnosu na strane kompanije - rekao je Ćorić, naglasivši da smatra da je odluka o tome da preferencijalni tretman domaćeg iznosi 30 odsto sasvim solidna i da tu ima prostora da naša preduzeća dobiju šansu.\nĆorić ističe da kompanije treba da iskoriste ovaj period za razvoj novih proizvoda da bi imali veće šanse za učešće na tenderima i dobijanje novih poslova.\nOvaj potez pozdravili su i u Spoljnotrgovinskoj komori BiH, koja je 6. maja uputila inicijativu Savjetu ministara u ime svih privrednika u BiH.\n- Ova odluka pružiće dodatnu podršku oporavku i razvoju domaće privrede, posebno u novonastaloj situaciji i otežanom poslovanju kompanija usljed pandemije virusa korona - naveli su u Spoljnotrgovinskoj komori i izrazili nadu da će to pozitivno uticati na privredu BiH u smislu zapošljavanja, ulaganja i razvoja, posebno u metaloprerađivačkoj, drvoprerađivačkoj, tekstilnoj i poljoprivredno-prehrambenoj industriji, kao i u sektoru građevinarstva, cestogradnje, telekomunikacija te uslužnih djelatnosti.\nPrilikom učestvovanja na tenderima za dobijanje poslova na tržištu BiH domaće ponude su od 2014. godine snižene u odnosu na inostrane. Prethodnim odlukama Savjeta ministara bilo je predviđeno da u svrhu poređenja ponuda bude umanjena cijena domaćih ponuda za preferencijalni faktor od 15 odsto za ugovore koji se dodjeljuju u 2015. i 2016. godini, deset odsto za ugovore koji se dodjeljuju od 2017. do 2018. godine i pet odsto za ugovore koji se dodjeljuju u 2019. i do 1. juna 2020. godine.


NEPOTREBNA DRAMA I POBEDA "ORLIĆA"! Srbija preživela Portoriko, sa Francuzima za prvo mesto u grupi! - Informer\nNEPOTREBNA DRAMA I POBEDA "ORLIĆA"! Srbija preživela Portoriko, sa Francuzima za prvo mesto u grupi!\nMlada košarkaška reprezentacija Srbije savladala je selekciju Portorika sa 75:74 (27:12, 16:28, 21:16, 11:18) i tako došla do druge pobede na Svetskom prvenstvu za igrače do 19 godina\nIzabranici Aleksandra Bućana sami su sebi zakomplikovali već dobijenu utakmicu protiv Portorika. Srbija je bila veliki favorit, što se videlo samo tokom prve četvrtine kada su "orlići" došli do 15 poena prednost, ali se ona brzo ispotila.\n(VIDEO) AMERI SE KLANJAJU NAŠOJ REPREZENTACIJI! Zaboravite Džordanove Bulse, Lebrona Džejmsa i Voriorse - Divac i kompanija su promenili košarku!\nDozvolili su rivalu da pre odlaska na odmor preuzme prednost, ali su je ubrzo vratili naši košarkaši koji su potom ponovo bili na dvocifrenoj prednosti, ali su dozvolili sebi pravu dramu na kraju meča.\nDugo su bili bez poena što Portorikanci nisu znali da kazna. Promašio je rival jedno od dva slobodna bacanja, a onda i šut za pobedu pa je Srbija došla do trijumfa.\nNajefikasniji u našem timu bili su Filip Petrušev sa 23, odnosno Marko Pecarski sa 21 i Uroš Trifunović sa 19 poena. Sada sledi borba sa Francuskom u utorak za prvo mesto u grupi.\nsport Košarka omladinska reprezentacija Srbije KSS portoriko Grčka svetsko prvenstvo


Za Lovefest u Vrnjačkoj Banji sve popunjeno › Made-in-Germany.rs\nU Vrnjačkoj Banji danas počinje trinaesti Lovefest, koji će do 3. avgusta na pet bina dočekati neka od najvećih svetskih muzičkih imena, kao što su Marco Carola, Jamie Jones, Joseph Capriati, Richie Hawtin, The Martinez Brothers, ali i regionalne zvezde poput Bajage i Instruktora, Dubioza Kolektiva, Senidaha, Sare Jo i mnogih drugih.\nTokom ovogodišnjeg trodnevnog izdanja Heineken Lovefesta, jednog od najvećih muzičkih festivala u regionu, smeštajni kapaciteti u Vrnjačkoj Banji gotovo da su u potpunosti rasprodati. Vodeći svetski sajt za rezervaciju smeštaja Booking.com je 10 dana pre početka manifestacije beležio više od 80 procenata popunjenosti smeštaja u najpopularnijoj srpskoj banji.\nU centru Vrnjnačke Banje ove godine je otvoren još jedan novi savremeni hotel sa pet zvezdica, koji je, zajedno sa većinom banjskih hotela, svoje smeštajne kapacitete, kao i prethodne godine uoči Lovefesta, izdao već nedeljama unapred. Pored toga, izdati su i svi privatni smeštaji, a čest je slučaj i da ljudi izdaju sopstvene kuće, sobe, pa čak i dvorišta za kampere.\nLovefest je već odavno pokazao da po svojoj korisnosti prevazilazi granice Vrnjačke Banje, zbog čega će veliki broj onih koji se nije na vreme snašao za smeštaj u banji, i ove godine odsesti u okolnim gradovima, Trsteniku i Kraljevu, koji su kao i svake godine potpuno spremni da prihvate mlade sa svih strana sveta. Naime, najviše posetilaca Lovefesta ponovo će pristići iz zemalja u regionu, ali se najveći porast beleži kod gostiju iz Nemačke, Francuske i Italije.


26 Nov 2020 - 00:16 Noviteti Link\nPoslednjih desetak godina jedne su od najuspešnijih kada je reč o trkačkim nastupima Aston Martina, pre svega u Endurance serijama, ali i GT klasama, bilo da je reč o britanskom, evropskom ili svetskom šampionatu.\nU tu čast, britanska kompanija je predstavila trkački trio modela Vantage, koji su od 2009. do 2018. godine osvajali pobede na prestižnim takmičenjima – pobede na Le Mans 2014. i 2017. godine u svojoj klasi, sedam WEC titula, kao pregršt pobeda u britanskom GT šampionatu, GT World Challenge i Evropskoj Le Mans seriji.\nKako piše Top Speed, trio Vantage modela, baziranih na prethodnoj generaciji, deo su posebne Vantage Legacy Collection gde je svaki primerak u prepoznatljivoj Aston Martin Racing tamno zelenoj boji sa žutim detaljima.\nPrvi jeste Vantage GT4, koji se prvi put pojavio 2009. godine, a postigao je uspehe u britanskom GT šampionatu, osvajajući titule 2013, 2015, 2016. i 2018. godine. Ovu Legacy GT4 verziju pokreće 4,7-litarski V8 motor, unapređeni menjač i sistem prenosa, podesivi amortizeri i trkačka Recaro sedišta.\nDrugi model u ponudi jeste snažniji Vantage V12 GT3, kojeg pokreće 6,0-litarski motor od oko 600 konjskih snaga, a pored “suvog” kartera, trkačkog “kvačila”, karbonskog kardana i trkačkih sigurnosnih pojaseva u šest tačaka, poseduje i autentičan aerodinamički paket, koji podrazumeva i podesivo repno “krilo”.\nTreći i poslednji model u “kolekciji” jeste Vantage GTE, kao jedan od najuspešnijih i najtrofejnijih automobila WEC serije. Pokreće ga 4,5-litarski V8 motor sa “suvim” karterom, snage preko 500 “konja”, dok se snaga na zadnje točkove prenosi putem Xtrac 6-stepene sekvencijalne transmisije.\nOno što je važno napomenuti jeste da je ovo “paket”, odnosno da ova kolekcija podrazumeva sva tri modela koji se prodaju zajedno. Cena još uvek nije objavljena, ali se pretpostavlja da će, imajući u vidu iznos svakog pojedinačnog “trkača”, sigurno biti milionska.\nI još jedna napomena... Ovo su trkački modeli, koji nemaju homologaciju za vožnju u redovnom saobraćaju, tako da će biti voženi isključivo na trkačkoj stazi ili nekom “zatvorenom” događaju, a možda ipak samo “zaključani” u nekom hangaru, čekajući novog vlasnika, kada kolekcija dodatno dobije na ceni.


Brajović: Crna Gora u grupi država sa najviše oboljelih | Standard\nBrajović: Crna Gora u grupi država sa najviše oboljelih\nČetrnaest mjeseci nakon proglašenja da obolijevanje od SARS kov 2 virusa predstavlja prijetnju po javno zdravlje na globalnom nivou, svijet je i dalje u akutnoj fazi pandemije, upozorila je šefica kancelarije Svjetske zdravstvene organizacije (SZO) u Crnoj Gori Mina Brajović za Dan.\nObuhvat vakcinacijom u zemljama Evrope kreće se od jedan do 57 odsto, pa je još preuranjeno očekivati vidljivi efekat vakcinacije naukupnu smrtnost i hospitalizacije\nBrajović ističe i da je od avgusta prošle godine Crna Gora u produženom trajanju u društvu zemalja sa najvećom kumulativnom 14-dnevnom incidencom.\n“Prema poslednjim podacima, Crna Gora je zajedno sa Estonijom, Češkom, Srbijom, Mađarskom i San Marinom u grupi koja je registrovala najveću četrnaestodnevnu stopu obolijevanja. Ono što situaciju dodatno čini složenom jeste cirkulacija novog soja virusa, kao i sve prisutniji zamor pandemijom i restriktivnim mjerama u opštoj populaciji, nepoštovanje mjera i izazovi u kontroli sprovođenja javno-zdravstvenih mjera”, poručila je Brajovićeva.\n“0d 10 zemalja u svijetu sa najvećim brojem oboljelih u protekla 24 sata, njih sedam su iz Evrope. Podatak da nedjeljno više od 20.000 osoba u regionu Evrope izgubi život od Kovida 19 je zastrašujući. Danas, nakon 14 mjeseci znamo više o virusu, njegovim karakteristikama, transmisiji. Ipak, broj osoba koje su smrtno stradale u regionu Evrope je nadmašio smrtnost u istom periodu prošle godine, što upućuje na široku rasprostranjenost virusa. Tragične su i brojke o stradalim građanima Crne Gore”, kaže Brajovićeva.\n“Obuhvat vakcinacijom u zemljama Evrope kreće se od jedan do 57 odsto, pa je još preuranjeno očekivati vidljivi efekat vakcinacije naukupnu smrtnost i hospitalizacije. U populaciji zdravstvenih radnika, stopa vakcinacije na nivou regiona iznosi oko 51 odsto pri čemu pogled na pojedinačne zemlje ukazuje da je situacija prilično heterogena i varira od zemlje do zemlje. U Crnoj Gori smo svjedoci da se nakon inicijalnih izazova opredijeljenih brojnim i raznovrsnim faktorima iz dana u dan vakciniše sve veći broj građana. Posebno je važno što su svi koraci rezultat pažljivih priprema i planiranja. Shodno preporukama SZO, Crna Gora je definisala svoje prioritete i vakcinaciju započela upravo u populaciji starih i zdravstvenih radnika. Važno je i što se ulažu napori u stvaranje uslova, kroz uspostavljanje digitalnih platformi za praćenje procesa vakcinacije, da se odluke o raspodjeli vakcina i sama dinamika procesa odvija na transparentniji način”, poručuje Brajovićeva.\nBrajović ističe da je, prema podacima SZO, gotovo 2,7 miliona osoba izgubilo život u borbi protiv nevidljivog neprijatelja.\n“Podaci upućuju da se fatalni ishodi dešavaju najčešće u populaciji osoba starijih od 60 godina ili kod onih koje pate od određenih hroničnih oboljenja poput oboljenja pluća, srčanih bolesti, di jabetesa ili drugih oboljenja koja urušavaju imuni sistem. Nerijetko smo svjedoci da kovid odnosi i živote mladih. Statistički podaci ukazuju da se starosna granica obolijevanjapomjerilaulijevo i da najčešće i najviše oboli jevaju osobe životne dobi 30 do 49 godina”, kaže Brajovićeva.\n“Oni su više ranjivi, budući da je njihov imuni sistem oslabljen, program onkološkog liječenja je ili odložen ili suspendovan. U okolnostima pandemije, posebnu pažnju treba posvetiti kontroli hipertenzije, dijabetesa i povezanih komplikacija, ali i kontroli vakcinopreventabilnih bolesti kako bi se izbjegao sumorni scenarij susreta epidemije neke druge zarazne bolesti i kovida. Krizna situacija je uvijek prilika da se podsjetimo da je ulaganje u zdravstvene radnike, njihovo znanje i kompetencije, kao i zdravstvenu infrastrukturu investicija, koja čuva zdravlje i predstavlja put oporavka čitavog društva”, kaže Brajovićeva.


Peninsula Hotel kompletira izgled Njujorka - Moj Enterijer – Kupatila, Nameštaj, Kuhinje, Garniture...\nOvo zdanje impresionira svojim unikatnim šarmom i duhom prošlih vremena, više od sto godina. Hotel je kreiran davne 1905. godine kao Gotham hotel i, iako bi Betmen verovatno više nego voleo da odsedne u njemu, ovaj objekat je pretrpeo ogromne promene do 1988. godine, kada je renoviran od strane Peninsula grupacije, koja je preuzela hotel i pretvorila ga u najbolji na svetu.\nIza impozantne Beaux-Arts fasade, kristalni lusteri i servisi za popodnevni čaj postavljaju raspoloženje na pravi nivo, dok glamurozni lobi hotela deluje kao da komplementira poslovnom i komercijalnom centru Menhetn na najbolji mogući način. Beli mermerni podovi, bel bojevi sa čistim belim rukavicama i predivan art nouveau dekor, kreiran kako bi impresionirao sve posetioce, dok savršeni smeštaji odnose celokupno iskustvo boravka na sledeći nivo.\nSvi gosti mogu izabrati između 235 apartmana u Peninsula New York, dekorisanih u veoma vedrim paletama krem boja, sa udobnim sofama, uzglavljima kreveta od mahagonija, plišanim prekrivačima i ostalim vrhunskim karakteristikama. Gosti takođe mogu uživati u televizorima ravnog ekrana, prostranim radnim stolovima, potpuno opremljnim minibarom i osvetljenjem koje može biti podešeno prema potrebi, neverovatnom mermernom kupatilu, sa mekanim peškirima i ugrađenim TV prijemnikom.\nOdređene prostorije takođe nude predivan pogled na grad, ali to najbolje od svih omogućuje Salon de Ning, predivni krovni bar i terasa gde se Menhetn spaja sa Šangajom tridesetih godina. Iskustvo obedovanja podjednako je zadovoljavajuće, posebno zbog neverovatnog Clement restorana, Gotham Lounge prostora u kome možete popiti čaj, dok vas ultimativna relaksacija čeka u nagrađivanom Peninsula Spa centru.\nPROČITAJTE SLEDEĆI TEKST: Hotel Hubertus - mesto između raja i zemlje


Posle partije golfa svi sigurni, duplo pojačanje iz Madrida, Murinjo traži jednog od ove četvorice napadača! Sledi "metla"? - Sportske.net\nTotenhem bi trebalo da se strašno pojača do kraja prelaznog roka, ali da bi vratili novac, moraće da rasprodaju najmanje pet fudbalera...\nUmalo blamaža! Totenhemov preokret sa dva igrača više!Nemac za kraj prelaznog roka na severu engleske prestonice?Idu pregledi kao na traci, Totenhem dodaje "kraljevsko-belu" nijansu!Bejl stigao, Konte ponovo pazari kod "pevaca"?Završeno, ode Garet Bejl!\nNavijači Totenhema su sigurni, Garet Bejl je pristao, juče je odigrao partiju golfa sa predsednikom Levijem i vratiće se posle sedam godina u klub.\nOno što brine je njegova fizička sprema, Murinjo se nada da će posle pauze uspeti da ga vrati u formu i učini ključnim igračem. Bejl stiže na pozajmicu, a nije jedini igrač iz svlačionice "Los Blankosa" koji će se preseliti u severni London.\nPonuda za Reguljona od blizu 30 miliona evra je prihvaćena, igrač bi radije u Sevilju, ali nema mnogo izbora.\nOvo nije sve, Murinjo i dalje traži rezervnog napadača, zamenu za Kejna.\nNovo ime je Dani Ings, ali biće ga teško odvesti iz Sautemptona gde je glavni igrač.\nPodsetimo, pominju se Bas Dost, iskusni Holanđanin, Andrea Beloti za koga Torino traži veliki novac, Habib Dialo Senegalac iz Meca.\nJedna od njih bi trebalo da bude zamena za Kejna koji deluje loše, navijači su razočarani, ali nije čudno, problem je što je bio u izolaciji, ali i tradicionalno sporo ulazi u formu.\nDao je gol iz penala juče u Bugarskoj, ali daleko od toga je da igrao dobro.\nDo kraja prelaznog roka, Murinjo će morati da prodaje, Orijea, Rouza, Fojta, Gazanigu, možda i Koka Lamelu, kako bi vratio uloženi novac.\nSada se pominje da bi za Rajana Sesenjona bila prihvaćena ponuda, jer nekadašnji igrač Fulama nikako da proigra, a ako stigne Reguljon biće u drugom planu, kao i Rouz.\nMurinjo je posle poraza od Evertona uverio Levija da su mu potrebna pojačanja, posle preokreta u Plovdivu i plasmana u plej of LE, sada sledi gostovanje Sejntisma, što će biti težak ispit.


Ministar zdravlja Španije sumnja da će se navijači u septembru vratiti na stadione - SPORTSKI ŽURNAL\nMinistar zdravlja Španije sumnja da će se navijači u septembru vratiti na stadione\nUprava La Lige nadala se da bi publika u ograničenom broju mogla da se vrati na tribine sledeće sezone. Utakmice u Španiji se sada igraju bez publike kako bi se sprečilo širenje korona virusa\nUprava La Lige nadala se da bi publika u ograničenom broju mogla da se vrati na tribine sledeće sezone. Utakmice u Španiji se sada igraju bez publike kako bi se sprečilo širenje korona virusa.\n- Da budem iskren, ne vidim to, zbog situacije u kojoj se trenutno nalazimo. Imamo neka žarišta infekcije i iako smo na sreću uspeli da ih stavimo pod kontrolu, još ne vidim povratak navijača - rekao je ministar Santjago Ilja za radio Kadena Ser.\nTakmičenje u La Ligi nastavljeno je 11. juna bez publike, a početak nove sezone planiran je za 12. septembar.\n- Iskoristićemo vreme i obezbediti informacije kako bi sportsko odeljenje moglo da donese odluku kada to bude potrebno. Moramo da budemo pažljivi sa virusom a okupljanje velikog broja ljudi u ovom trenutku se uopšte ne preporučuje - naveo je ministar.


RTCG - Radio Televizija Crne Gore - Nacionalni javni servis :: Svijet :: SAD će snažno braniti naftna polja u Siriji\nPENTAGON PORUČIO 29. 10. 2019. 09:12 >> 09:14 3\nSAD će snažno braniti naftna polja u Siriji\nSAD će na svaki pokušaj oduzimanja naftnih polja od kurdske milicije u Siriji, koja ima američku podršku, odgovoriti snažnom upotrebom sile, bilo da im je protivnik Islamska država ili snage koje uživaju podršku Rusije ili Sirije, saopšteno je danas iz Pentagona.\nKako je prenio Rojters, američki ministar odbrane Mark Esper je stav Pentagona potvrdio i na konferenciji za novinare, ističući da će američke snage ostati pozicionirane u djelovima koji okružuju naftna polja, koje je nazveo "strateškim oblastima".\nOn je na pitanje novinara na konferenciji za medije u Pentagonu da li će američke trupe odvratiti i eventualne pokušaje sirijskih ili ruskih trupa da pristupe naftnim poljima, odgovorio potvrdno.\n"Kratak odgovor je da, trenutno je tako" rekao je Esper.\nOn je napomenuo da većinski kurdske Sirijske demokratske snage (SDF), koje uživaju podršku SAD, zavise od prihoda od nafte kako bi mogle da daju novčanu nadoknadu svojim borcima.\nEsper je još dodao da među tim borcima ima i nekih koji su zaduženi da čuvaju zatvore u kojima su zatočeni pripadnici Islamske države.\n"Hoćemo da budemo sigurni da SDF imaju pristup resursima kako bi čuvali zatvore, kako bi naoružavali svoje vojnike i kako bi nam pružili podršku u misiji protiv ID", naveo je Esper.\nU napadu Irana na iračku bazu povrijeđeno 11 vojnika\nMajkrosoftu posao skladištenja tajnih podataka\nPentagon izdvaja 3,6 milijardi za zid ka Meksiku


Sud BiH potvrdio optužnicu u slučaju Bobar banke\nSud Bosne i Hercegovine potvrdio je optužnicu protiv 16 osoba u slučaju “Bobar banka”, koje su optužene za finansijski kriminal i zloupotrebe i nanošenje štete građanima, preduzećima i pravnim subjektima od gotovo 122,5 miliona BAM, potvrdjeno je iz Tužiteljstva BiH.\nMeđu onima protiv kojih je potvrđena optužnica su i bivša direktorica Agencije za bankarstvo Republike Srpske Slavica Injac, bivša direktorica Investiciono-razvojne banke RS-a Snežana Vujinić, kao direktori i službenici propale “Bobar banke”.\nOptuženi se terete da su, kao grupa povezanih osoba, ostvarili nadzor nad cjelokupnim poslovanjem bijeljinske “Bobar banke” i omogućavali davanje višemilionskih kredita bez adekvatnih sredstava osiguranja.\nNezakoniti krediti srušili banku\nTi krediti su nezakonito dodjeljivani povezanim pravnim osobama “Bobar grupacije”, mada naplata i vraćanje tih kredita realno nisu bili mogući.\nTako su doveli do finansijskog sloma banke i propasti depozita koje su u banci imale firme, organi uprave, kao i građani.\nS obzirom na to da su u banci bila uložena sredstva zdravstvenih zavoda, elektroprivreda, općina i drugih pravnih subjekata, kao i građana pojedinačno, propašću banke direktno ili posredno su oštećeni mnogi građani u oba entiteta BiH, kao i u Brčko distriktu BiH.\nPrva optužnica “teža” od 100 miliona BAM\nTužiteljstvo BiH će, kako je najavljeno, navode optužbe dokazivati pozivanjem gotovo 60 svjedoka i stručnih vještaka, a uz optužnicu je priloženo više od 2.500 dokaznih materijala.\nIstraga i optužnica u predmetu “Bobar banka” je jedna od najkompleksnijih istraga finansijskog kriminala koje su rađene u Bosni i Hercegovini i prvi predmet u kojem visina štete prelazi 100 miliona BAM.\nKrajem 2014. godine u “Bobar banku” je uvedena prinudna uprava, samo par mjeseci nakon što je preminuo njen većinski vlasnik Gavrilo Bobar, koji je bio visoki funkcioner Saveza nezavisnih socijaldemokrata (SNSD).


Uhapšen poslanik Zlatne zore - Sputnjik Srbija\n20:21 24 Januar 2021\nUhapšen poslanik Zlatne zore\n11:49 18.06.2018 (osveženo 11:55 18.06.2018) Preuzmite kraći link\nPoslanik grčke ultradesničarske stranke Zlatna zora Konstantinos Barbarusis uhapšen je jutros u severnom delu Atine u kući svog prijatelja, a uhapsile su ga antiterorističke policijske snage.\nKonstantinos Barbarusis je bio u bekstvu od petka, nakon što ga je tužilac optužio za izdaju, navodi danas grčki list Katimerini.\nU obraćanju poslanicima u petak, tokom debate o zahtevu za glasanje o nepoverenju vladi koji je podnela opozicija zbog sporazuma o imenu sa Makedonijom, Barbarusis je rekao da bi vojska trebalo da uhapsi premijera Aleksisa Ciprasa, njegovog koalicionog partnera Panosa Kamenosa i grčkog predsednika Prokopisa Pavlopulosa, kako bi „sprečila izdaju“, odnosno sporazum sa Skopljem.\nZbog njegovog obraćanja, predsednik parlamenta je zabranio Zlatnoj zori bilo kakvu dalju diskusiju o zahtevu za glasanje o nepoverenju vladi i optužio Zlatnu zoru za podsticanje nasilja.\nU međuvremenu, rukovodstvo Zlatne zore izbacilo je Barbarusisa iz članstva, zbog odstupanja od stavova te ultradesničarske partije.\nInače, mediji su u petak javili da je Barbarusis uhapšen tog dana zbog pozivanja na vojni puč tokom debate u parlamentu, ali Katimerini navodi da je on od petka bio u bekstvu i da je uhapšen danas.\nZlatna zora, Evropa


RTS :: Dačić: Podržavamo sve odluke EU, osim sankcija Rusiji\nPolitika Dačić: Podržavamo sve odluke EU, osim sankcija Rusiji\nsreda, 13. maj 2015, 10:46 -> 19:01\nDačić: Podržavamo sve odluke EU, osim sankcija Rusiji\nMinistar spoljnih poslova Srbije Ivica Dačić poručio je da se Srbija, kada je reč o usklađivanju spoljne politike sa politikom EU, pridružuje svemu osim sankcijama prema Rusiji.\nObraćajući se učesnicima konferencije "Zajednička spoljna i bezbednosna politika EU i pristupanje Srbije", Dačić je ukazao da se pitanje usaglašavanja spoljne i bezbednosne politike često svodi na pitanje sankcija prema Rusiji, a da je poglavlje 31 (spoljna, bezbednosna i odbrambena politika) mnogo složenije, prenosi Tanjug.\n"Srbija se obavezala na postepeno usklađivanje spoljne politike sa EU i ona će u skladu sa svojim obavezama to i učiniti do momenta pristupanja Uniji. Do tog trenutka povećavaćemo stepen usklađivanja u skladu sa svojim interesima", rekao je Dačić, podsetivši da je Srbija prethodnih godina imala 97 odsto usklađenosti.\n"Mi smo u proteklim godinama podržavali gotovo sve odluke EU", dodao je Dačić.\n"Pozicija predsedavjućeg OEBS-u omogućava da se razgovara sa svim stranama", dodao je Dačić.\nDačić je rekao i da Srbija želi da bude značajan faktor regionane stabilnosti i radi na unapređenju saradnje na tom planu.\nDavenport: Postoji i zamor od strpljenja\nŠef delegacije EU u Srbiji Majkl Davenport ocenio je da pored zamora od proširenja postoji i zamor od strpljenja, istakavši da je važno nastaviti proces pregovora Srbije i EU i otvoriti poglavlja do kraja godine.\nDavenport je podsetio da je Srbija donela stratešku odluku da postane članica EU, uz stavljanje akcenta na uvođenje promena i postizanja reformi na putu ka tom cilju.\n"Srbija je već postala veoma važan partner u EU i ona promoviše stabilnost ovog regiona", rekao je Devenport.\nSrpska vlada je, kako je naveo, veoma cenjen politički partner EU.\nDavenport je ukazao da zajednička spoljna i bezbednosna politika treba da bude deo odgovora u efikasnijoj borbi protiv svih izazova današnjice sa kojima se suočavaju sve zemlje.\n"Zajednička spoljna i bezbednosna politika predstavlja kompleks politika oko kojeg se slažu sve članice EU", naveo je Davenport i dodao da i Srbija može da doprinese takvoj politici.\nPozdravio je ozbiljnost i spremnost Srbije da primeni principe evropske politike.\nDavenport je rekao da u narednih mesec dana mora da dođe do suštinskog napretka u dijalogu Beograda i Prištine pre održavanja sledećeg sastanka na političkom nivou.\nNa konstataciju novinara da Priština otkazivanjem sastanaka i odbijanjem da formira Zajednicu srpskih opština blokira evrointegracije Srbije i na pitanje kako se to može prevazići, Devenport je odgovorio da to neće biti lak proces.\nDavenport je na marginama konferencije ocenio da su premijer Aleksandar Vučić i ministar spoljnih poslova Ivica Dačić dali veliki doprinos u napretku dijaloga Beograda i Prištine istakavši da je u februaru ostvaren ključni korak dogovorom o pravosuđu.\nPrema njegovim rečima, Dačić je sa visokom predstavnicom EU Federikom Mogerini dogovorio niz sastanaka u vezi sa implementacijom Briselskog sporazuma.\nBilt: Poglavlje 31 od ključnog značaja\nBivši premijer i ministar spoljnih poslova Švedske Karl Bilt rekao je da je poglavlje 31 (spoljna, bezbednosna i odbrambena politika) od ključnog značaja za Srbiju, pogotovu imajući u vidu rizike od tenzija u regionu.\nBilt, dobar poznavalac prilika na Balkanu zahvaljujući tome što je svojevremeno bio prvi visoki predstavnik međunarodne zajednice za BiH, izrazio je očekivanje da će Srbija prva pregovaračka poglavlja otvoriti do kraja godine, odnosno do početka naredne.\nBilt je na konferenciji istakao da Srbija, usaglašavanjem sa zajedničkom spoljnom i bezbednosnom politikom EU, dokazuje da je deo evopske zajednice, njen budući partner i član i neko ko deli zajedničke interese.\nBilt je pozdravio napore koje Srbija čini u spovođenju ekonomskih reformi, koje neophodne, kao i u procesu pristupanja što je u interesu Srbije i Evrope. Takođe, čestitao je šefu srpske diplomatije Ivici Dačiću na predsedavanju OEBS-u.\nMiščevićeva: Srbija izabrala evropski model\nŠefica pregovarčkog tima za pristupanje Srbije EU Tanja Miščević izjavila je danas da se od Srbije kao države koja želi da bude član EU očekuje da doprinosi zajedničkoj spoljnoj i bezbednosnoj politici, a ne samo da bude njen korisnik.\n"Ima li drugi model za reformu jedne države i društva od evropskog modela? Mislim da nema. Uvek ima alternativa, a to je da idete bez modela. Mi smo izabrali da imamo model i da je to EU i evrointegracije, kao i druge držve Zapadnog Balkana, i pokušavamo da dostignemo nivo potreban da budemo deo jednog takvog kluba", rekla je Miščević.\nIznoseći zaključke konferencije o zajedničkoj spoljnoj i bezbednosnoj politici, Miščević je istakla da je saglasna sa mišljenjem bivšeg švedskog premijera i šefa diplomatije Karla Bilta da je Zapadnom Balkanu potreban snažan bezbednosni okvir.\n"Ne kao bezbednosni kišobran nego okvir normalnog funkcionisanja što događaji od pre par dana pokazaju", poručila je Miščević i dodala da zajednička spoljna i bezbednosna politika nije samo usklađivanje spoljnopolitičkih stavova.\n"Mogli smo čuti mnogo više elemenata pohvale našseg približavanja u poglavlju 31. nego negativnih ocena, koje se tiču stepena našeg usklađivanja", rekla je Miščević. Ona je naglasila da je Srbija uradila neke dobre stvari poput učešća u misijama za upravljanje krizama, potpisivanja operativnog sporazuma sa Evropskom odbrambenom agencijom što, kako je rekla, prevazilazi okvire pitanja bezbednosti i zadire u domen ekonomskog.\nMiščević je poručila i da je važno pitanje kako nečlanstvo u NATO savezu, partnerstvo i saradnju uklopiti u pitanje napretka u poglavlju 31. Kako je rekla, poglavlje 31. nije samo pitanje zajedničke spoljne i bezbednosne politike već vrednosti i interesa.\n"Pripremati se za članstvo znači znati i šta želite od tog članstva", zaključila je Miščević.\n(sreda, 13. maj 2015, 20:50) - anonymous [neregistrovani]\nje da bez priznavanja Kosova nema EU,napravite referendum ne za EU vec za pitanje Kosova i videcete da ga se gradjani Srbije nece odreci ni sad ni 100 ni za 1000 godina...ja mislim da su i nasi politicari svesni da od EU nema nista oni se ustvari bore za saradnju.\n(sreda, 13. maj 2015, 19:30) - anonymous Moma Dr Alatnicarskih nauka [neregistrovani]\nMene ne zanima iz koje je stranke Ivica Dacic.Interesuju me njegove izjave i trazenje detalja u njima, sto je jako tesko, jer ni jedan diplomata na svetu to ne iznosi.Ja,organizaciju u EU zovem"Diktaturom demokratije",jer je ocigldna cinjenica,da ce svaka clanica biti strogo kaznjena za ispoljavanje razlike(prava demokratija) u "misljenju".Zato sa posebnom paznjom pratim i pokusavam da razumem "poteze"nasih u spoljnoj politici.Mislim da se Dacic(voleo ga neko ili ne),dobro snalazi i razjasnjava stvari.Treba mu verovati.\n(sreda, 13. maj 2015, 17:44) - anonymous [neregistrovani]\nUskladjenost u EU\nO kakvoj uskladjenosti se ovde govori? Pa EU nije uskladjena sama sa sobom! Na primer, odnos prema terotorijalnom integritetu zemalja clanica EU, 5 clanica nisu priznale Kosovo, dok ostale jesu. Na primer, odnos prema Rusiji, Nemacka moze neograniceno da kupuje gas iz Rusije (severni tok), dok clanice iz juzne Evrope (Bugarska, Grcka, Italija - juzni tok) to ne smeju. Takvih primera ima koliko hoces. Treba usaglasavati politiku samo u slucaju da smo ucestvovali u donosenju odluka.\n(sreda, 13. maj 2015, 13:01) - anonymous [neregistrovani]\nDosta nam je EU\nManite nas vise te EU koja nam stalno ispostavlja nove uslove, odugovlaci sa obecanim datumima, a na kraju uvek osmisli obrazlozenje u smislu "Odnosi sa Pristinom koce evrontegracije", a oni su ti koji diktiraju pristini sta treba da radi da bi Srbiji postavila kocnicu za napredak. Okrenimo se konacno sebi, imamo dovoljno resursa da bar za pocetak stvorimo jednu osrednje razvijenu zemlju poput Ceske ili Slovacke. Od EU ne dobijamo nista osim sargarepe na dugom stapu.


Sramotno je da Premijer Crne Gore ne poštuje Ustav BiH\nNakon što se predsjednica RS Željka Cvijanović zahvalila Premijeru Crne Gore Zdravku Krivokapiću na čestitci povodom neustavnog obilježava 9. Januara, pozivamo Ambasadu Crne Gore da institucijama Bosne i Hercegovine obrazloži ovaj potez.\nOčito da nova Vlada Crne Gore neće imati prijateljske stavove prema Bosni i Hercegovini jer ovim potezom Premijer Crne Gore je pokazao nepoštivanje prema Bosni i Hercegovini i našem Ustavu i Ustavnom sudu BiH.\nPozivamo Krivokapića da se izvine građanima Bosne i Hercegovine na ovom potezu, a njegovim koalicionim partnerima da se ograde od ovog poteza u prvom redu Dritanu Abazoviću koji je od Bosne i Hercegovine dobio priliku da studira i završi obrazovanje na Univeritetu u Sarajevu.\nParlamentarna većina u Crnoj Gori je i ranije pokazala nepoštovanje prema žrtvama Genocida u Srebrenici, a ovaj potez očito je nastavak takve politike nove Vlade Crne Gore.\nNadamo se da Crna Gora neće nastaviti ići putem vrijeđanja Bosne i Hercegovine i negiranja pravnog poretka naše države, što bi za posljedicu moralo imati oštar odgovor naših institucija.\n> Povodom godišnjice smrti Srđana Aleksića, SDP podsjeća da je usvojena inicijativa Denisa Bećirovića o gradnji spomenika ovom heroju još uvijek nerealizovana


02.12.2015 u 14:30\nBeograd najskuplji na srpskoj tabli „monopola”\nPosle SAD, Velike Britanije i Italije, Srbija je četvrta zemlja u svetu koja ima nacionalnu verziju „monopola”, jer ova igra uglavnom predstavlja gradove. Specijalno izdanje krase najveći gradovi i atrakcije Srbije, kućice su u bojama naše zastave, a figurice u obliku šajkače, opanaka, Nikole Tesle, harmonike, lopte i „fiće”. Kolo za srpsko izdanje „monopola” (Foto Z. Slavujac) Od mnogih znamenitosti Srbije na tabli su mogle da se nađu samo 22. Predlozi su stizali od aprila putem „Fejsbuka” i imejla i pristiglo ih je više od 30.000. Najviše je dobio Beograd, što možda objašnjava najvišu cenu našeg glavnog grada na tabli - košta 400 monopolskih novčanica. Svoja polja su dobili i Novi Sad, Subotica, Sremski Karlovci, Đerdap, Đavolja varoš, Marakana, Partizan, muzej\n14.10.2014 u 21:57\nReši mozgalicu da sprečiš nuklearni rat\nSjajna zabava, ukrali smo dijamante u Novom Sadu – napisao je Pol iz Mančestera na svom profilu na „Fejsbuku”. Njegovim prijateljima je sve bilo jasno kada su videli da je mesto zločina „Room Escape”. Ova novosadska igraonica za odrasle, prva u Srbiji, ali više ne i jedina, nudi zabavu koja poslednjih godina osvaja svet. „Room Escape” nudi transformaciju u neočekivanom pravcu, jer su ovog puta...\nMagija igre i sećanja\nNa jednom od najznačajnijih festivala savremene plesne umetnostii koreografije „Impulstanz”, koji je nedavno održan u Bečujubilarni, 25. put, Dalija Aćin, plesna umetnica i koreografkinja iz Beogradapostala je prvi laureat novoustanovljene nagrade za mlade koreografe „Prix Jardin d’Europe”(„Bašta Evrope”). Na ovoj uticajnoj manifestaciji savremenog plesa,...\n11.08.2008 u 22:00\nPles u pesku, sa Aboridžinima\nU norveškoj prestonici – Oslu, Čeh iz Holandije, Jirži Kilijan, dao je ekskluzivni intervju za poslednji broj francuskog časopisa „Danser”. To je Evropa danas – udružena i u igri. Izabrani fragmenti iz tog teksta (potpisao ga je Nikola Sis) bacaju malo više svetla na jednog od vodećih svetskih koreografa sa čijim je delom rasla i slava holandske igračke kompanije NDT....\n23.10.2020 u 13:33\nDve španske pokrajine zahtevaju uvođenje policijskog časa\n23.10.2020 u 13:00\nU BiH prvi put više od hiljadu novozaraženih, preminulo 14 osoba\n23.10.2020 u 12:53\n23.10.2020 u 12:45\nU Sloveniji obolelo još 1.656 osoba\n23.10.2020 u 12:36


Predlog Zakona o agencijskom zapošljavanju - ZS\nPredlog Zakona o agencijskom zapošljavanju\nby ZS Law October 2, 2019\nVlada Republike Srbije je dana 01.08.2019. godine usvojila Predlog zakona o agencijskom zapošljavanju (u daljem tekstu: „Predlog zakona“). Ovim Zakonom u budućnosti će biti regulisana oblast zapošljavanja putem agencija koja je na tržištu rada zastupljena već dugi niz godina, ali do sada u Srbiji nije bila pravno regulisana. Jedan od razloga za usvajanje Predloga zakona je i harmonizacija pravnih propisa Republike Srbije sa međunarodnim izvorima prava i posledica je evropskih integracija i procesa pridruživanja Srbije Evropskoj uniji.\nNarodna skupština RS je još 20. februara 2013. godine usvojila Zakon o potvrđivanju Konvencije Međunarodne organizacije rada broj 181 o privatnim agencijama za zapošljavanje, dok je Nacrt Zakona usvojen i radi usklađivanja sa Direktivom EU 2008/104/EZ o radu preko agencije za privremeno zapošljavanje (u daljem tekstu: „Direktiva“).\nCilj Direktive je uspostavljanje nediskriminatornog (načelo jednakog postupanja) i transparentnog okvira za zaštitu radnika koji su angažovani preko agencija za privremeno zapošljavanje, a predstavlja legislativni odgovor na uočenu raznolikost tržišta rada i industrijskih odnosa,kao i potrebu poslodavaca za uspostavljanje fleksibilnosti u radu.\nPredlog zakona koji je Vlada Republike Srbije usvojila reguliše jednak tretman zaposlenih koji zaključuju ugovor o radu na određeno ili na neodređeno vreme sa Agencijom za privremeno zapošljavanje (u daljem tekstu: „Agencija“) koja potom zaključuje ugovor o ustupanju zaposlenih sa poslodavcem korisnikom.\nCilj Predloga zakona jeste izjednačavanje prava i obaveza zaposlenih koji imaju zaključen ugovor o radu sa Agencijom sa zaposlenima koji imaju zaključen ugovor o radu neposredno sa Poslodavcem, kao i decidno definisanje uslova za dobijanje dozvole za rad Agencija i uslova za ustupanje zaposlenih.\nObjavljivanje nacrta zakona izazvalo je među socijalnim partnerima- predstavnicima poslodavaca i predstavnicima zaposlenih (sindikatima) razna neslaganja, kako ideološka, tako i pravna. Socijalni partneri su se jedino složilioko toga da oblast zapošljavanja putem agencija treba da bude pravno regulisana i da ne treba više da bude u sivoj zoni zakonodavstva. Upravo zbog toga što ovo pitanje nije bilo regulisano,u praksije dolazilo do raznih zloupotreba prava radnika. Radnicima su bila uskraćena osnovna prava- pravo na godišnji odmor, pravo na privremenu sprečenost za rad usled bolesti, pravo na zaradu, kao i mnoga druga prava.\nPredstavnici sindikata su prilikom obraćanja javnosti izuzetno negativno reagovali na nacrt zakona. Svoje nezadovoljstvo posebno su istakli u odnosu na član 14.kako nacrta, tako i Predloga zakona koji propisuje ograničenja zaključivanja ugovora o ustupanju zaposlenih. Konkretno, sindikati su nezadovoljni ograničenjem da broj ustupljenih zaposlenih u radnom odnosu na određeno vreme kod poslodavca korisnika ne može biti veći od 10 % od ukupnog broja zaposlenih kod poslodavca korisnika u trenutku zaključenja ugovora o ustupanju zaposlenih. Sindikati ističu da se navedeno ograničenje odnosi isključivo na zaposlene koji sa Agencijom imaju zaključen ugovor na određeno vreme, dok zaposlene koji sa agencijom imaju zaključen ugovor na neodređeno vreme, poslodavac može angažovati bez ograničenja. Ističu da navedeno ograničenje od 10 % od ukupnog broja zaposlenih treba da se odnosi na sve zaposlene koji imaju ugovor o radu sa Agencijom, odnosno i na zaposlene koji sa Agencijom imaju zaključen ugovor o radu na neodređeno vreme.\nStav sindikatajeste da će na ovaj način doći do zloupotreba, te da će poslodavci većinu radnika angažovati preko Agencije, odnosno da poslodavci ubuduće sa većinom zaposlenih neće neposredno zaključivati ugovore o radu. Sindikati posebno izražavaju sumnju da će Agencije uredno izvršavati svoje ugovorne obaveze prema zaposlenima, odnosno da zaposlenima neće uredno isplaćivati zaradu, te smatraju da je propust Predloga zakona što ne predviđa obavezu Agencija da prilikom osnivanja obezbede bankarsku (finansijsku) garanciju. Često možemo da čujemo u javnosti da će ustupljeni radnici i dalje biti tretirani kao „moderno roblje“, odnosno kao „roba“ koja se iznajmljuje, te da će njihov status kod poslodavca korisnika i dalje biti nesiguran i neizvestan, kao i da zbog osećaja da „ne pripadaju“ poslodavcu neće biti motivisani da svoj rad obavljaju efikasno što će se direktno odraziti na produktivnost poslodavaca, pa samim tim i na privredu države (što je, kako navode, razlog što su skandinavske zemlje odustale od donošenja ovakog zakona).\nSa druge strane, poslodavci kritikuju navedeni član 14 Predloga zakona, ali iz svog ugla gledanja, koji se dijametralno razlikuje od stava sindikata. Poslodavci smatraju da, kao privatni subjekti, treba da imaju slobodu da donose poslovne odluke koje će biti u skladu sa fleksibilnošću rada i željom za postizanjem što veće ekonomske efikasnosti, jer oni snose odgovornost svog poslovanja. Zbog navedenog ograničenja od 10%, većina poslodavacaističe da će ubuduće biti primorani da angažuju lica preko omladinskih zadruga, na koje se ne primenjuje Predlog zakona, kao i da zaključuju ugovore o privremenim i povremenim poslovima, koji predstavljaju ugovore van radnog odnosa i ne garantuju radnicima sva prava koja predviđa Zakon o radu. Posledice primene Predloga zakona posebno će snositi multinacionalne kompanije, odnosno velika privredna društva koja većinu svojih radnika angažuju preko Agencija.\nPostavlja se pitanje šta zaista donosi Predlog zakona. Pravnom analizom Predloga zakona uočavamo prednosti, ali i nedostatke koji se mogu odraziti prilikom primene u praksi.\nPredlog zakona u svom prvom članu propisuje da se zakonom uređuju prava i obaveze zaposlenih koji zaključuju ugovor o radu sa Agencijom. Dosadašnja praksa je bila različita, tako da su Agencije sa angažovanim licimamogli da zaključe i ugovor o privremenim i povremenim poslovima, pa se često isticaloda su lica angažovana preko agencijaobespravljena. Predlog zakona će rešiti ovaj problem tako što izričito propisuje da Agencije sa zaposlenima zaključuju ugovor o radu na određeno ili na neodređeno vreme. Takođe, član 16. koji reguliše trajanje ustupanja propisuje da agencija zaposlenog na određeno vreme može da ustupi na rad kod poslodavca korisnika u slučajevima i u trajanju utvrđenom za zasnivanje radnog odnosa na određeno vreme u skladu sa zakonom kojim se uređuje rad. Predlog zakonana ovaj način nastoji da spreči zloupotrebe instituta zasnivanja radnog odnosa na određeno vreme, pozivajući se i usklađujući se sa Zakonom o radu.\nČlan 18. Predloga zakona garantuje zaposlenima za vreme privremenog obavljanja poslova kod poslodavaca korisnika pravo na jednake uslove rada koje ima i uporedni zaposleni kod poslodavca korisnika, kao što su trajanje i raspored radnog vremena, naknada zarade, godišnji odmor itd.\nUporedni zaposleni jeste institut koji uvodi Predlog zakona, i čije definisanje u Predlogu zakona, ostavlja prostor za različita tumačenja, diskusiju i primedbe. Definicija uporednog radnika sadrži formulaciju „zaposleni koji je u radnom odnosu kod poslodavca korisnika koji obavlja ili bi obavljao iste poslove..“ Ovakva formulacija je suvišna i prema našem mišljenju može da prouzrokuje razne dileme u praksi. Takođe, nameće se i pitanje kako primeniti navedeni institut ukoliko kod poslodavca korisnika ne postoji uporedni zaposleni, kako je definisan u Predlogu zakona.\nU Predlogu zakona je ova situacija – kada ne postoji uporedni zaposleni kod poslodavca korisnika regulisana tako što je predviđeno da se ustupljenom zaposlenom ne može odrediti niža osnovna zarada od osnovne zarade zaposlenog kod poslodavca korisnika u istom stepenu stručne spreme, odnosno nivou kvalifikacija.\nPostavlje se pitanje šta se dešava ako poslodavac korisnik nema isti stepen stručne spreme, odnosno nivo kvalifikacija kao ustupljeni zaposleni. Sa druge strane, članom 2 stav 5 Predloga zakona unose se dodatni problemi u praksi ukoliko poslodavac korisnik ima samo visoko kvalifikovane zaposlene koji obavljaju kompleksne poslove, na izuzetno odgovornim pozicijama, za koje primaju visoke zarade, a preko agencije se angažuje lice koje ima isti stepen stručne spreme kao zaposleni koji je na nekoj rukovodećoj poziciji, ali ustupljeni zaposleni se angažuje za rad na administrativnim poslovima, primera radi, te je sasvim očekivano da će zarada biti niža nego zarada na rukovodećoj poziciji imajući u vidu vrstu i složenost posla i odgovornost zaposlenog. Međutim, iz stava 5 člana 2 Predloga zakona proizlazi da poslodavac korisnik ima jasno definisano ograničenje da ustupljenom zaposlenom mora da obezbedi istu osnovnu zaradu kao zaradu kod poslodavca korisnika u istom stepenu stručne spreme, odnosno nivou kvalifikacije.\nSvakako ovako definisano ograničenje neće biti primenljivo u praksi i izazvaće niz problema. Ukoliko ne postoji uporedni zaposleni, Poslodavac korisnik bi trebalo da ima diskreciono pravo da odredi iznos osnovne zarade ustupljenom zaposlenom s obzirom na vrstu i stepen stručne spreme, kao i na složenost i odgovornost na poslovima za koje je angažovan.\nPredlog zakona reguliše i pitanje otkaza ugovora o radu – zbog razloga nastalih kod poslodavca korisnika (član 23 Predloga zakona). Poslodavcu korisniku je ovim članom nametnuta obaveza da dostavi Agenciji sve potrebne dokaze radi utvrđivanja okolnosti koje predstavljaju osnov za otkaz. Na taj način poslodavac koisnik praktično sprovodi ceo postupak povodom otkaza ugovora o radu, dok Agencija donosi rešenje o otkazu na osnovu dokaza koje je poslodavac korisnik prikupio. S druge strane, u slučaju nezakonitog otkaza ustupljeni zaposleni ima pravo da pokrene radni spor protiv Agencije. Na kraju, posebna razlika Predloga zakona u odnosu na Zakon o radu jeste da Predlog zakona ne predviđa vraćanje na rad zaposlenog, kao meru koju sud može da izrekne u slučaju nezakonitog otkaza.\nZaštita ustupljenih zaposlenih i njihova ravnopravnost za zaposlenima kod poslodavca korisnika se dovodi u pitanje i u slučaju zlostavljanja na radu. Zakon o sprečavanju zlostavljanja na radu („Sl. Glasnik RS“, br. 36/2010) predviđa da se za zlostavljanje može tužiti samo poslodavac – a u ovom slučaju ustupljenom zaposlenom je poslodavac Agencija, dok zlostavljanje može da pretrpi kod poslodavca korisnika. Ovo je samo jedan primer kako će u budućnosti biti potrebno usklađivanje i ostalih zakonskuh propisa kako bi se obezbedila jednakost ustupljenih zaposlenih i zaposlenih kod poslodavca.\nŠto se tiče ograničenja od 10%, posmatrajući uporednopravno zakonodavstvo, većina država Jugoistočne Evrope ne predviđa ovakvo ograničenje, osim Slovenije i Bugarske. U Bugarskoj je maksimalni broj ustupljenih zaposlenih ograničen na do 30% od ukupnog broja zaposlenih kod poslodavca korisnika.U Sloveniji je ograničen jedino broj ustupljenih zaposlenih koji imaju zaključen ugovor o radu na određeno vreme i to na 25% od ukupnog broja zaposlenih, a od bilo kakvog ograničenja su izuzeti poslodavci koji zapošljavaju 10 ili manje zaposlenih.\nSvakako je pozitivno što se na ovaj način usklađuje zakonski okvir sa međunarodnim standardima MOR i EU i uređuje ova oblast sa namerom da se zaštiti i ustupljeni zaposleni. Preostaje da sačekamo usvajanje Zakona i da vidimo kroz praksu šta će nam doneti novi Zakon, pre svega da li će se poslodavci opredeliti za angažovanje lica preko omladinskih zadruga kada god je moguće, da li će i u kojoj meri usvajanje Zakona uticati na rad Agencija i kako će se u praksi primenjivati tzv. outsourcing ili contracting out, odnosno korišćenje spoljnih izvora poslovnih usluga i rada, odnosno da li će se zaista ostvariti proklamovani ciljevi iz Direktive i Predloga zakona.\nUkoliko imate bilo kakvih pitanja ili su vam potrebne dodatne informacije na temu Zakona o agencijskom zapošljavanju radnika, možete se obratiti Ani Popović, Partner u Živković Samardžić ili Teodori Budanović, Advokat pripravnik u Živković Samardžić advokatskoj kancelariji.\nMarko Trišić leaving Živković Samardžić to start his own practice; continuing to cooperate with firm as a consultant\nŽivković Samardžić Law Office to Co-Sponsor CEE Legal Matters 2019 Balkan GC Summit


Uskoro novi zakon o zaštiti potrošača - Dijalog.net\nNaslovna Vesti Srbija Uskoro novi zakon o zaštiti potrošača\n– Novi zakon je u potpunosti harmonizovan s međunarodnim standardima. Hteli smo da zakon zaista štiti potrošače, a da nikako i ni na koji način ne šteti trgovcima, kazao je Ljajić agenciji Beta.\n– Novi zakon ima nekoliko novina, među kojima su novi instrumenti zaštite potrošača u vansudskom rešavanju potrošačkih sporova što je u skladu sa novom direktivom EU. Jača i kapacitete organizacija za zaštitu potrošača, jer želimo da imamo jak potrošački pokret, sa instrumentima zaštite i kolektivnih inteteresa potrošača, rekao je ministar.\n– Novim zakonom vraćamo nadležnosti tržišnoj inspekciji, posebno u oblasti nepoštene poslovne prakse i netržišnih ugovornih obaveza što će u svakodnevnom životu omogućiti kvalitetnu zaštitu interesa potrošača, naglasio je Ljajić.\nOznakepotrošačka pravaVlada Republike Srbije\nPrethodno Uključi se – kakvo civilno društvo želiš?\nSledeće Zaštitnik građana: Depolitizacija nije izvršena\nTop Tags lokalna samouprava Vlada Republike Srbije Evropska unija OCD mladi Civilno društvo mediji vladavina prava Evropska komisija ljudska prava istraživanje Srbija i Evropska unija Društvo konkurs evropske integracije


Svetski dan zdravlja u SC "Olimp" - Dan u Beogradu\nNaslovna » BG svaštara » Svetski dan zdravlja u SC „Olimp“\nAh Neša 6. april 2012. BG svaštara Postavite komentar\nGradska opština Zvezdara, Sportski centar „Olimp“ i tri zdravstvene ustanove sa Zvezdare: Dom zdravlja, KBC „Zvezdara“ i Gradski zavod za plućne bolesti i tuberkulozu, ove godine obeležavaju Svetski dan zdravlja manifestacijom koja će se održati u SC „Olimp“, ulica Vjekoslava Kovača 11, u nedelju, 8. aprila od 9.00 do 12.00.\nNa manifestaciji će učestvovati i Gradski zavod za hitnu medicinsku pomoć sa lekarima i ekipom, a posetiće je i princeza Katarina Karađorđević.\nTema Svetskog dana zdravlja 2012. godine je starenje i zdravlje, a ovogodišnji slogan kampanje je „Zdravlje dodaje život godinama“ naglašavajući da dobro zdravlje tokom života pomaže starijim osobama da vode produktivan život u starosti i da budu podrška svojim porodicama i zajednici. Starenje dotiče svakog od nas – bilo da smo mladi ili stari, muškarci ili žene, bogati ili siromašni, bez obzira na to gde živimo.\nPored besplatnih zdravstvenih pregleda, uz zdravstvenu knjižicu, posetioci SC „Olimp“ će moći da uživaju u tradicionalnoj šetnji atletskom stazom, kao i raznim aktivnostima u cilju promocije zdravih stilova života. (danubeogradu.rs)\nTagovibg svaštara sc olimp zdrav život\nPrethodni Šesti Vojvođanski festival klasične gitare\nSledeći Jovan Maljoković i Balkan salsa bend


Modernizacija zgrade ministarstava u Nemanjinoj - Bizlife.rs\nModernizacija zgrade ministarstava u Nemanjinoj\n13:17 Beograd, 25/01/2012\nVećina ministarstava u Nemanjinoj ulici ove godine dobiće novo ruho. Za modernizaciju liftova, uvođenje sistema dojave požara i klimatizaciju računarskog centra država će potrošiti 84 miliona dinara.\nTako će Uprava za zajedničke poslove skoro četvrtinu ovogodišnjeg budžeta namenjenog za renoviranje državnih zgrada potrošiti na ovoj adresi. Ostatak od planiranih 365 miliona dinara namenjen je za vraćanje dugova, radove na Palati Srbije i adaptaciju još nekoliko zdanja.\n– Za modernizaciju liftova u Nemanjinoj 22-26 biće potrošeno 36 miliona dinara, za uvođenje sistema dojave požara u istoj zgradi izdvojićemo još 20 miliona, dok će klimatizacija elektro-računarskog centra koštati 28 miliona – kaže za ”Novosti” Novica Antić, direktor Uprave za zajedničke poslove. – Preduzeću ”Ratko Mitrović” uplatićemo 160 miliona dinara na ime neizmirenih obaveza za dogradnju objekta u Nemanjinoj 9, a oko 30 miliona potrošićemo za adaptaciju zgrada u Nemanjinoj 11 i 34, kao i za objekat u Gavrila Principa 16.\nDobro ”šminkanje” očekuje i Palatu Srbije. Tamo će biti potrošeno 35 miliona. U bivšoj zgradi SIV, za rekonstrukciju dela klimatizacionog sistema namenjeno je 20 miliona dinara, za šest miliona biće sređeno dekorativno osvetljenje zgrade, a planirana je i treća faza radova na sanaciji fontane, u vrednosti devet miliona.\nUprava namerava da nalicka i multifunkcionalnu salu u Klubu poslanika na Dedinju. Taj posao vredan je tačno 24 miliona dinara. Ovaj objekat trenutno se i klimatizuje, a ti radovi zajedno sa započetim uvođenjem centralnog grajanja u objektu na Terazijama 41 i drenažom oko vile u Topoli iznose tačno sedam miliona dinara. Tri miliona dinara biće izdvojeno i za radove na sanaciji terasa na zgradi Predsedništva i vili ”Mir”.\nRačunica tako pokazuje da će država ove godine potrošiti tačno 200 miliona više nego lane, kada je izbrojano 162 miliona dinara.


Finansijske Android aplikacije prepune ranjivosti | IT klinika\nWhite hat hakerka tehnikom obrnutog inženjeringa otkrila niz bezbednosnih propusta kod velikog broja testiranih aplikacija!\nU nedavno sprovedenom istraživanju, testirano je ukupno 30 finansijskih aplikacija tehnikom obrnutog inženjeringa, a na gotovo svima su pronađeni osetljivi podaci u samom kodu. Kada bi do ovih informacija došao maliciozni haker, mogao bi da povrati API ključeve i da pomoću njih napadne backend servere vendora i kompromituje podatke korisnika.\nU pitanju su finansijske aplikacije za Android iz 8 privrednih sektora, među kojima su bankarstvo i osiguranje. Radi se o aplikacijama koje pripadaju kompanijama različite veličine, među kojima su i Fortune 100 kompanije.\nMnoga otkrića ovog istraživanja su zabrinjavajuća. Neke finansijske institucije su u kod ubacile privatne ključeve, API ključeve i privatne sertifikate ili ih čuvaju u poddirektorijumima. Kod nekih aplikacija pronađeni su URL-ovi koji se koriste za komunikaciju i koji napadaču daju mogućnost da napadne API i na backend serverima. Pored toga, otkriveno je da 97% testiranih Android aplikacija nema zaštitu binarnog koda. Zbog toga je moguće izvršiti obrnuti inženjering ili dekompilaciju aplikacija, a izvorni kod je izložen analiziranju i može se menjati. Autorka istraživanja nije objavila imena testiranih aplikacija.\nKako izbeći ovakve propuste? Potrebno je da developeri implementiraju mere bezbednosti kao što su application shielding, application binding, repackaging detection, tamper detection, data-at-rest encryption, key protection itd.\nJoš jedno otkriće koje mora da zabrine javnost je da čak 83% testiranih aplikacija čuva podatke na nebezbedan način, van svoje kontrole. Na primer, u lokal fajl sistemu uređaja ili na eksternom skladištu gde može da se kopira na clipboard, što omogućava deljenje pristupa sa drugim aplikacijama. Dalje, 80% aplikacija koristi slabe algoritme za enkripciju ili nije dobro implementirala jake. To znači da napadači mogu da dekriptuju osetljive podatke, da ih izmene ili ukradu. 70% aplikacija koristi nebezbedni generator nasumičnih brojeva, zbog čega napadači mogu lako da pogode vrednosti i hakuju aplikaciju. Aplikacije za mobilni se oslanjaju na generator nasumičnih brojeva i za funkciju i za enkripciju.\nOno što je zaista zastrašujuće u celoj priči je činjenica da je White Hat hakerki trebalo u proseku 8,5 minuta da hakuje aplikacije i dobije pristup kodu, identifikuje API-je, pročita imena fajlova, pristupi osetljivim podacima itd.\nNedostatak binarne zaštite omogućio je da se otkrije 11 jedinstvenih ranjivosti - nebezbedno čuvanje podataka, nenamerno curenje podataka, ubacivanje malicioznog koda sa strane klijenta, slaba enkripcija, implicitno poverenje svim sertifikatima, izvršenje aktivnosti preko roota, izloženost privatnih ključeva itd.\nMaliciozna aplikacija krade slike s Vibera ( 100 )\nBezbednosni propust u WhatsApp aplikaciji ( 100 )\nTramp napada - procureo izvorni kod Exobot bankarskog trojanca za Android ( 100 )\nDirty CoW ranjivost i dalje opasnost ( 90 )\nZaraza iz oglasa\n3. Aug 2018.


Šta žele političari… – Zrenjanin\nŠta žele političari…\nZrenjaninski političari su pisali Deda Mrazu! Saradnici Lista „Zrenjanin“ su presreli poruke javnih delatnika i otkrili koje bi njihove želje mogle biti u 2016. godini. Ljubomir Stanisavljev, zamenik predsednika Skupštine grada, voleo bi da više ne bude pominjan u „Reči glavnog urednika”. Takođe, sebe bi rado video kao državnog sekretara u vladi narodnog jedinstva.\nLider ovdašnjih demokrata (Goran Kaurić) bi se najbolje osećao kada bi ponovo bio vlast i pokazao silu bezbožnicima koji su krenuli pogrešnim putem! Sa njegovim željama se ne slaže Saša Santovac, budući da bi u njegovom sistemu vrednosti iz mašte, Kaurićevo delovanje i dalje bilo onostrano.\nAleksandar Marton, visoki funkcioner Lige socijaldemokrata Vojvodine, nada se da će u novoj godini ponovo biti predsednik gradskog parlamenta. Spreman je da novu dužnost prihvati čak i po cenu da mu zamenik bude javnosti manje poznati Predrag Jeremić koji ima iskustva u bacanju venaca.\nDragan Vulešević, direktor Turističkog centra, poželeo je da „Dani piva“ budu na Motelu i da se na njima ne prodaju pogačice i kifle.\n← USVOJEN BUDžET ZA 2016.\nODIGRANA POSLEDNJA PREDSTAVA U 2015. GODINI U NARODNOM POZORIŠTU →


DOGOVOR NA POMOLU Klizački par iz Severne Koreje verovatno na ZOI\nKlizački par iz Severnje Koreje verovatno će učestvovati na Zimskim olimpijskim igrama u Južnoj Koreji.\nPogled na borilišta u Pjongčangu\nPrema pisanju azijskih medija, predstavnik Severne Koreje u Međunarodnom olimpijskom komitetu Čang Un rekao je na aerodromu u Pekingu da će kližački par koji se kvalifikovao za takmičenja u umetničkom klizanju verovatno ići na ZOI.\nOn je na putu za Švajcarsku, gde bi se mogao sastati sa funkcionerima Međunarodnog olimpijskog komiteta, javila je japanska agencija "Kjodo".\nSevernokorejski lider Kim Džong Un je u novogodišnjem govoru izrazio nameru da pošalje delegaciju na Igre u Pjongčangu. Severna i Južna Koreja su se dogovorile da razgovaraju o ovoj manifestaciji tokom pregovora na granici koji počinju u utorak.


MOSKVA - U ruskoj republici Altaj, u Sibiru, pokrenut je krivični postupak protiv roditelja koji su petogodišnjeg sina zbog lošeg ponašanja ostavili na mrazu bez odeće i obuće. Snimci o tome pojavili su se ranije u medijima i na društvenim mrežama, a dečak i njegova dva brata trenutno su oduzeti roditeljima, prenosi Tanjug.\n16.07.2020 u 10:38\nIzgorelo više od 334.000 hektara šuma u Jakutiji\nU šumskim požarima u ruskoj regiji Jakutiji nestalo je više od 334 hiljada hektara šuma, saopšteno je danas iz regionalnog ogranka ruskog ministarstva za vanredne situacije, javlja TASS prenosi Tanjug. „Vatra je izbila nakon udara groma i više od 106 hiljada hektara šume je nestalo do trenutka kada su nadležne službe alarmirane”, navodi se u saopštenju. Prema podacima vazduhoplovne službe za zaštitu šuma, 167 šumskih požara je aktivno u Jakutiji i u njima je izgorelo skoro 335 hiljada hektara šuma, a aktivni požari trenutno besne na 502 hektara. U poslednja 24 sata izbila su 72 šumska požara, od koji je 11 ugašeno, u operaciji gašenja vatre učestvuju 983 vatrogasca koji koriste 115 komada protivpožarne opreme.


Venecuela traži hitnu sednicu SB UN zbog navodnih plaćenika - Povezane vesti - Naslovi.net\nVenecuela traži hitnu sednicu SB UN zbog navodnih plaćenika\nZbog navodnog upada plaćenika u Venecuelu u organizaciji SAD i Kolumbije, poslatih da sruše vladu u Karakasu, Venecuela je zatražila sazivanje hitne sednice Saveta bezbednosti Ujedinjenih nacija. Ambasador Venecuele u UN Samuel Monkada obavestio je SB… »\nZahtevaju hitan sastanak zbog plaćenika SAD poslatih da sruše vladu\nZbog navodnog upada plaćenika u Venecuelu u organizaciji SAD i Kolumbije, poslatih da sruše vladu, Venecuela je zatražila sazivanje hitne sednice SB UN. Ambasador Venecuele u UN Samuel Monkada obavestio je SB UN da je između 3. i 4. maja ove godine… »\nNjUJORK: Zbog navodnog upada plaćenika u Venecuelu u organizaciji SAD i Kolumbije, poslatih da sruše vladu u Karakasu, Venecuela je zatražila sazivanje hitne sednice SB UN, izvestio je TAS. Ambasador Venecuele u UN Samuel Monkada obavestio je SB UN da… »\nVenecuela traži hitnu sednicu SB UN: Plaćenici poslati da sruše vladu\nNJUJORK - Zbog navodnog upada plaćenika u Venecuelu u organizaciji SAD i Kolumbije, poslatih da sruše vladu u Karakasu, Venecuela je zatražila sazivanje hitne sednice SB UN, izvestio je TAS. Ambasador Venecuele u UN Samuel Monkada obavestio je SB UN da… »\nLiverpul u osmini finala Lige šampiona\nDanas pre 1 satajoš 6 povezanih\n"Bio je pijan, živeo je u automobilu": Nemačka policija objavila detalje o monstrum iz Trira\nBrnabić: Cilj da građani mogu da izaberu koju će vakcinu primiti\nDrama na Voždovcu: Zbog sukoba u saobraćaju potukla se dva vozača, a onda je vozač "poršea" izvadio pištolj!\nNovih 1.069 zaraženih i 29 smrtnih slučajeva u Severnoj Makedoniji


Hadzi Sulejmani: ZAHLADJENJE U KOALICIONIM ODNOSIMA - Ulcinj info\nGeneralni sekretar Demokratske partije Hadži Sulejmani izjavio je da u odnosima među koalicionim partijama u opštini Ulcinj postoji zahlađenje. „To je posljedica nepoštovanja koalicionog sporazuma. Tri subjekta DP, SDP i Građanska alijansa ’Perspektiva’ kažu da se on ne poštuje, FORCA misli suprotno. Dakle troje smatraju da nije dobro, a jedan da“, rekao je Sulejmani u ponedjeljak Radio Ulcinju.\nPrema njegovim riječima, koalicioni sporazum je predviđao da se dva puta mjesečno sastaju koalicioni partneri, ali to nije ispoštovano. „No, još postoji mogućnost opstanka vladajućeg saveza, što ipak ne zavisi od nas“, dodao je Sulejmani.\n„U Forci moraju znati da ih je neko doveo do vlasti u opštini“, poručio je zvaničnik DP ističući da neki ljudi kada stignu do vrha, zaborave narod.\nSulejmani je kazao da je razočaran ekonomskom situacijom u opštini. „Nije dobro. Uzeli smo jedan, pa drugi kredit, smanjili plate, sada potpisali Sanacioni plan“, naveo je on.


“Novosti” objavile dokument: Za ubistvo Milana Kneževića plaćeno 400.000 evra, ubica trebao da bude Fljorim Ejupi? – Borba\nSlužba bezbjednosti pri Ministarstvu spoljnih poslova Srbije dobila je informaciju iz našeg generalnog konzulata u Cirihu da se na Milana Kneževića, jednog od lidera opozicionog Demokratskog fronta|u Crnoj Gori – sprema atentat.\nTo se navodi u dokumentu MSP u koji su “Novosti” imale uvid, a ova povjerljiva saznanja posebno dobijaju na težini uoči današnjeg saslušanja Kneževića koje je zakazano za 11 časova. On je pozvan u Upravu policije “radi prikupljanja obaveštenja povodom tekstova u sredstvima javnog informisanja po pitanju ugroženosti”.\nDokument koji su objavile “Novosti”\nU pomenutom dopisu iz Ciriha navodi se da je državljanin Crne Gore telefonom prenio našem vicekonzulu, koga inače površno poznaje, informaciju da se na Kneževića priprema atenatat.\nZa taj pakleni plan Ž. V. saznao je, kako je naveo, od jednog Albanca koji je 14. maja sjedio sa viskokotiranim pripadnicima službe bezbjednosti tzv. Kosova, a koji su, inače, bivše kolege pomenutog Albanca.\nPrethodnog dana na KiM je boravila jedna osoba iz službe bezbjednosti Crne Gore koji je, navodno, crnogorski pasoš i 400.000 evra za Fljorima Ejupija i njegov kriminalni klan, Ejupi se trenutno nalazi u Holandiji ili Belgiji i trebalo bi da doputuje u Crnu Goru.\nPlanirano je da lično izvrši atentat na Milana Kneževića i to iz hotela koji gleda na Hram Hristovog vaskrsenja, a u vrijeme mitinga ili narodnog sabora…- navode se riječi Ž. V. u dopisu MSP iz Generalnog konzulata u Cirihu.\nTakođe, piše i da je, navodno, za prebacivanje oružja sa KiM u Crnu Goru zadužen Mirko Velimirović, koji je bio svjedok protiv Kneževića u procesu poznatom kao “državni udar” dok bi mu logističku podršku u Podgorici davao izvesni Kolčaj.\nInače, Ejupi je nekadašnji pripadnik terorističke OVK koji je svojevremeno optužen od strane UNMIK-a da je izvršio napad na autobus “Niš ekspresa” 2001. u mestu Livadice kod Podujeva na KiM. Tada je ubijeno 12, a ranjeno 43 srpskih civila.\nNa mjestu zločina nađen je njegov DNK, uhapšen je i odveden u američku bazu “Bondstil”. Odatle je, međutim, misteriozno pobjegao i tri godine mu se izgubio svaki trag, a o njegovim vezama sa CIA u nedavnom intervjuu za “Novosti” govorio je i bivši istražitelj Unmika Džo Mekalister.\nKineska laboratorija tvrdi: Možda ćemo ove godine imati lijek za koronu\nrealno komentariše 9 mjeseci ago\nMnogo je to para za jednog nebitnog klosara.


REC Novosti: Organizacije civilnog društva iz Srbije u studijskoj poseti Briselu\nO REC-u Srbija U junu 1996. godine Vlada Savezne Republike Jugoslavije je potpisala REC povelju i tada su potvrđeni ciljevi i status ove organizacije u Srbiji. REC je zvanično prisutan u Srbiji od aprila 1997. godine, a kancelarija u Srbiji postoji od maja 1998. Do 2008. REC funkcioniše prema Memorandumu o razumevanju koji je potpisan 2001. godine između REC-a i Saveznog Ministarstva spoljnih poslova SR Jugoslavije (sadašnje Srbije) i sledeći Ugovor o poslovnoj i tehničkoj saradnji potpisan sa Sekretarijatom za zaštitu životne sredine Republike Srbije, u kome su navedeni prioriteti zajedničke saradnje.\nStrategija Naše prioritete i smer rada definišemo svakih pet godina\nEkspertske oblasti Projektne aktivnosti sprovodimo u specijalizovanim radnim timovima ili tematskim oblastima koristeći puni potencijal naše mreže kancelarija.\nKlimatske promene i rešenja za čistu energiju\nOsnaživanje OCD-a i organizacioni razvoj\nZakonodavstvo u oblasti životne sredine, upravljanje i finansiranje\nProjekti Naši projekti fokusirani su na upravljanje u oblasti životne sredine, privredu sa niskim emisijama ugljendioksida, otpornost na klimatske promene, upravljanje prirodnim resursima i upravljanje u oblasti životne sredine.\nAlati Razvijamo, na internetu dostupne, resurse i setove za izgradnju kapaciteta zainteresovanih strana, od dece i nastavnika do OCD-a i donosioca odluka.\nObrazovanje za održivi razvoj Oktobar 2017 Znanja, stavovi i navike učenika na kraju srednjeg obrazovanja\nCSOnnect Oktobar 2017\nPublikacije Sa prosekom od 200 publikacija na godišnjem nivou, posedujemo specijalizovano iskustvo u izradi štampanih dokumenata i internet stranica koji se tiču oblasti životne sredine i održivosti, suštinsko znanje da prenesemo poruku i tehničko znanje da publikujemo uz minimalan ekološki uticaj.\nVideti celu listu\nNovosti DogađajiRad u našoj organizaciji\nPredstavnici 22 organizacije civilnog društva iz Srbije posetili su Brisel u poslednjoj nedelji maja. Ovo studijsko putovanje realizovano je u sklopu Programa podrške civilnom društvu u Srbiji- CSOnnect, koji realizuje Regionalni centar za životnu sredinu za Centralnu i Istočnu Evropu (REC), kancelarija u Srbiji, a finansira Švedska agencija za međunarodni razvoj i saradnju- Sida.\nTokom ove posete, predstavnici organizacija iz Srbije imali su priliku da posete najznačajnije institucije i međunarodne organizacije bazirane u Briselu, a koje se na različite načine bave pitanjima vezanim za zaštitu životne sredine ili procesom evropskih integracija Srbije.\nUvodno predavanje na temu efikasne komunikacije između organizacija civilnog društva i institucija Evropske unije održao je Zdravko Ilić, predstavnik Privredne komore Srbije u Briselu.\nNekoliko sastanaka je održano sa predstavnicima Evropske komisije, u Generalnim direktoratima za životnu sredinu i klimu, gde su učesnici studijske posete imali priliku da čuju najnovije informacije u vezi sa politikama EU u ovim oblastima, ali i da direktno razgovaraju sa zaposlenima u ovim institucijama koji se bave EU integracijama naše zemlje u vezi sa pregovaračkim poglavljem 27.\nOrganizacije iz Srbije posetile su i briselski parlament, gde su se sastali sa Evelyne Huytebroeck, parlamentarkom, bivšom ministarkom za zaštitu životne sredine i članicom Evropske partije zelenih, koja u trenutnom sazivu parlamenta vrši funkciju savetnika za šumarstvo. Ona je predstavila dostignuća u oblasti zaštite životne sredine Briselskog regiona. Grupa je takođe posetila i Brussels Environment, instituciju u čijoj je nadležnosti implementacija politika vezanih za zaštitu životne sredine i energetiku u Briselskom regionu. Barbara Dewulf, zamenica generalnog direktora, prezentovala je rad ove institucije, i predstavila pasivnu zgradu u kojoj je smeštena. Zgrada je otvorena za javnost sa ciljem da građanima približi filozofiju održivog života i upravljanja resursima koja se neguje u ovoj instituciji.\nGrupa je bila u prilici i da poseti Misiju Republike Srbije pri Evropskoj uniji. Učesnike je pozdravila ambasadorka Ana Hrustanović, a zatim je razgovor nastavljen sa Snežanom Knežević, koja je zadužena za pitanja zaštite životne sredine i energetike, i koja koordinira komunikaciju između EU institucija i Vlade Republike Srbije u vezi sa ovim temama.\nKonačno, učesici su imali priliku da posete i veći broj nevladinih i međunarodnih organizacija baziranih u Briselu, sa kojima su razgovarali o njihovom radu, ali i razmatrali mogućnosti za ostvarivanje saradnje u budućnosti: Climate Action Network (CAN) Europe, Health & Environment Alliance – HEAL, Green Peace, Birdlife International, European Environmental Bureau (EEB), The Nature Conservancy i Client Earth.\n: 2,328 views\nRegionalni centar za životnu sredinu donirao nameštaj školi „Dragan Kovačević”\nNovi početak pred Regionalnim centrom\nKontakt REC Srbija


Pogledajte video snimak nesrećnog testiranja motora. Tagovi: testiranje, motori, voznja, pad Detaljnije »\n10 minuta raznih padova sa motora\nPogledajte 10 minuta raznih padova sa motora širom sveta... Tagovi: padovi, pad, udes, motori, brzina, voznja Detaljnije »\nKompilacija čudnih i opasnih padova\nPogledajte neverovatnu kompilaciju padova sa motora i atv-a. Tagovi: atv, padovi, pad, voznja, brzina Detaljnije »\nKompilacija novih padova i udesa\nPogledajte još jednu od kompilacija padova bajkera na putevima. Tagovi: pad, udes, nesreca, bajkeri, voznja, motori Detaljnije »\nPogledajte kako je motociklista izleteo sa staze. tagovi: trka, voznja, staza, izletanje, udes, pad Detaljnije »\nJoš jedna kompilacija strašnih padova\nPogledajte još jednu od kompilacija padova na ulicama Rusije. Tagovi: padovi, nesrece, udesi Detaljnije »\nProbijanje kroz gužvu i izletanje pešaka\nPogledajte šta se desilo jednom ruskom bajkeru dok se probijao kroz saobraćajnu gužvu: Tagovi: guzva, saobracaj, voznja, pesak, pad Detaljnije »\nPad sa Honde CBR 600\nPogledajte pad sa Honde CBR 600 u krivini. Tagovi: pad, padovi, voznja, brzina, motori, honda, cbr Detaljnije »\nU punoj brzini direktno u motor ispred\nPogledajte kako je vozač motocikla svojom nepažnjom izazvao udes. Tagovi: udes, nesereca, pad, brzina, voznja Detaljnije »\nStrašna nesreća na startu trke\nPogledajte video-snimak neverovatnog udesa na startu trke. Tagovi: udes, trka, pad, nesreca Detaljnije »\nPogledajte udes bajkera na motoru R1 koja se dogodila u Njujorku. Tagovi: udes, nesreca, pad, r1, bajkeri Detaljnije »\nVožnja na zadnjem točku i pad\nPogledajte kako je vozač motocikla pokušavajući da pokaže kako ume da vozi motor na zadnjem točku, napravio ozbiljnu nesrecu. Tagovi: stant, pad, udes, nesreca Detaljnije »\nKompilacija strašnih padova s motora\nPogledajte neverovatnu kompilaciju strašnih padova s motora. Tagovi: pad, padovi, motori, voznja, brzina Detaljnije »\nTrkač preživeo dramatičnu nesreću\nGrčki motociklista Filipos Papafilipou nekim čudom je preživeo dramatičnu nesreću u engleskom gradu Bedfordširu dok je tokom trke jurio više od 200 kilometara na sat. Detaljnije »


Novi Pazar: Hapšenja osumnjičenih za prodaju kokaina i heroina – SNEWS\nBy SNews 7. Maja 2020. 566 No comment\nPripadnici Ministarstva unutrašnjih poslova, u dvije odvojene akcije u Novom Pazaru, uhapsili su M. U. (50), A. M. (20) i M. Š. (37) iz ovog grada, zbog postojanja osnova sumnje da su izvršili krivično djelo neovlašćena proizvodnja i stavljanje u promet opojnih droga.\nPrilikom pretresa stana i drugih prostorija koje koristi M. U. policija je pronašla i oduzela manju količinu praha za koju se sumnja da je kokain.\nTakođe, kako se navodi u saopštenju PU Novi Pazar, pronađeno je nekoliko komada municije pa će protiv njega biti podnijeta i krivična prijava zbog postojanja osnova sumnje da je izvršio krivično djelo nedozvoljena proizvodnja, držanje, nošenje i stavljanje u promet oružja i eksplozivnih materija.\nU drugoj akciji, policija je kod A. M. pronašla manju količinu heroina koji je prethodno, kako se sumnja, kupio od M. Š.\nPo nalogu Višeg javnog tužilaštva u Novom Pazaru osumnjičenima je određeno zadržavanje do 48 sati i oni će, uz krivičnu prijavu, biti privedeni tužilaštvu.\nTagovi: hapšenja heroin kokain Novi Pazar\nIslamska zajednica u Srbiji (IZuS) od petka, 8. maja otvara džamije